Dojave o postavljenim bombama u osnovnim školama opštine Odžaci – Moji Odzaci App\nOsnovne škole u opštini Odžaci rano jutros su mejlom dobile dojave o postavljenim bombama, a škole su postupile po proceduri i odmah obavestile policiju koja je započela kontradiverzione preglede svih objekata za koje je stigla anonimna dojava.\nU Osnovnoj školi “Miroslav Antić” u Odžacima roditelji su obavešteni da deca danas ne dolaze u školu i da će časovi biti održani onlajn.\n– Prvo smo obavestili MUP o sadržini poruke koju smo dobili, a zatim i roditelje, decu i sve kolege. Neke škole su već pregledane. Mi smo se organizovali tako da ćemo danas nastavu držati onlajn, a uglavnom su se i kolege u ostalim školama odlučile za onlajn nastavu. Imali smo danas i sastanak Aktiva direktora škola sa predsednikom opštine Odžaci, na kome nam je ukazano da pojačamo bezbednost i da ubuduće postupamo po proceduri i obavestimo institucije koje treba da obavestimo ukoliko se ovo bude ponavljalo – kaže Jelena Lopušina, direktorka OŠ “Miroslav Antić” i predsednica Aktiva direktora osnovnih i srednjih škola opštine Odžaci.\nKako saznajemo, srednje škole u Odžacima nisu dobile dojave o postavljenim eksplozivnim napravama, ali preventivno u Gimnaziji i ekonomskoj školi “Jovan Jovanović Zmaj” nije održan prvi čas zbog pregleda objekta od strane policije, budući da se zgrada te srednje škole naslanja na zgradu OŠ “Miroslav Antić”.\nDojave o podmetnutoj eksplozivnoj napravi dobio je jutros veliki broj škola u Srbiji, saopštilo je Ministarstvo prosvete. Prema ranije utvrđenoj proceduri, objekti su evakuisani, a učenici će biti vraćeni na nastavu kada ekipe MUP-a pregledaju objekte i kada se utvrdi da je bezbedno, navodi se u saopštenju.\nDodaje se da o načinu organizovanja časova i povratku na neposrednu nastavu, škole obaveštavaju učenike i njihove roditelje putem redovnih kanala komunikacije.\nDeo Odžaka danas i sutra bez struje\nRani javni uvid u dva planska dokumenta\nPoziv za akcije dobrovoljnog davanja krvi u Karavukovu i Srpskom Miletiću


Zaključci sa vanredne sednice Skupštine Društva sudija Srbije od 23.12.2006. godine - Друштво Судија Србије\nZaključci sa vanredne sednice Skupštine Društva sudija Srbije od 23.12.2006. godine\nNa vanrednoj Skupštini Društva sudija Srbije, održanoj 23.decembra 2006.godine u Beogradu posvećenoj temi «Sudstvo posle Ustava», usvojeni su sledeći\n1. Ne postoji ustavno-pravni osnov za ponovni izbor svih sudija (reizbor sadašnjih sudija).\nNovi Ustav, kao i do sada važeći, propisuje načelo stalnosti sudijske funkcije (čl.146 st.1 Ustava) a njegovim donošenjem nije prekinut ustavno-pravni kontinuitet sa prethodnim (novi Ustav je usvojen na način i po proceduri predviđenoj u ranijem Ustavu).\nEventualno ukidanje postojećih sudova ili znatnog dela njihove nadležnosti, kao i promena naziva «Vrhovni sud Srbije» u «Vrhovni kasacioni sud» ne predstavljajaju osnov za prestanak sudijske funkcije (čl.150 st.2 Ustava) .\n2. Ponovni izbor svih sudija (reizbor sadašnjih sudija) koji najavljuju političari, bez postojanja pravnog osnova za to, u direktnoj je suprotnosti sa ustavnim određenjem da je Republika Srbija država zasnovana na vladavini prava (čl.1 st.1 Ustava) i načelom zabrane povratnog dejstva (retroaktivnog važenja) zakona (čl. 197 Ustava).\nSprovođenje u delo najave izbora (reizbora) svih sudija predstavljalo bi grubo kršenje Ustava. Time bi Republika Srbija, umesto države zanovane na vladavini prava, postala država zasnovana na vladavini političke samovolje.\n3. Problemi u sudstvu, pa i oni koji se odnose na stručnost pojedinih sudija, njihovu savesnost i poštenje zaista postoje, ali proističu prvenstveno iz slabosti sudskog sistema te njihovo rešavanje zahteva sveobuhvatne promene (reformu) sistema.\nPromene u sudijskom kadru, bez promena postojećeg sudskog sistema (posebno izbora sudija, vrednovanja kvaliteta i kvantiteta njihovog rada kao osnova odgovornosti za nestručno obavljanje sudijske funkcije i uspostavljanja disciplinske odgovornosti za nesavesnost u radu i nedostojno ponašanje) ne rešavaju, već samo odlažu i produbljuju njegove slabosti.\n4. Ustav ne pruža dovoljne i čvrste garancije nezavisnosti sudstva.\nPored dobrih rešenja (Visoki savet sudstva kao ustavna kategorija, stalnost sudijske funkcije, izbor sudija od strane Visokog saveta sudstva na trajni mandat i njegova nadležnost za razrešenje sudija, pravo na žalbu Ustavnom sudu) neka ustavna rešenja (izbor članova Visokog saveta sudstva od strane Narodne skupštine) nisu u skladu sa međunarodnim standardima čije poštovanje je uslov za evropske integracije. Neke od garancija nisu našle mesto u Ustavu (garancije materijalne nezavisnosti sudske vlasti i sudija, disciplinska odgovornost sudija) a neke su prepuštene zakonskom regulisanju (uslovi za prestanak funkcije i razlozi za razrešenje sudija i predsednika sudova, postupak izbora članova Visokog saveta sudstva iz reda sudija i prestanka njihove funkcije, način premeštanja sudija u slučaju ukidanja suda).\n5. Usklađivanje pravosudnih zakona sa Ustavom predstavlja priliku da se neki od ovih nedostataka u Ustavu otklone i ublaže, uz primenu međunarodnih standarda.\nU pogledu Visokog saveta sudstva neophodno je da se:\n- članovi Visokog saveta sudstva iz reda sudija biraju po predlogu samih sudija,\n- obezbedi zastupljenost sudija iz sudova svih vrsta i stepena,\n- propišu razlozi i postupak za razrešenje izabranih članova, kao garancija njihove nezavisnosti,\n- obezbede realni uslovi za njegov rad (pomoćna tela, stručne službe, prostorno-finansijski i tehnički uslovi za rad) i za posvećenost njegovih članova radu u Visokom savetu sudstva.\nU pogledu izbora sudija neophodno je:\n- propisati jasne, precizne i objektivne kriterijume i merila,\n- propisati transparentan postupak koji će obezbediti zaštitu prava kandidata,\n- odrediti karakter obaveznosti predloga Visokog saveta sudstva Skupštini kod prvog izbora za sudiju i kod izbora predsednika sudova.\nU pogledu premeštaja sudija u slučaju ukidanja suda ili znatnog dela njegove nadležnosti:\n- propisati da sudije mogu biti premeštene samo u sud koji je preuzeo nadležnost ili u drugi sud iste vrste i stepena,\n- definisati značenje izraza «znatnog dela nadležnosti» kod ukidanja nadležnosti suda kao osnova za premeštaj sudija,\n- propisati postupak i kriterijume po kojima će neke sudije biti premeštene a neke zadržane u slučaju ukidanja znatnog dela nadležnosti suda.\nU pogledu razrešenja sudija propisati :\n- da osnov za razrešenje može biti samo nedovoljna stručnost, nesavesnost i nedostojnost u obavljanju funkcije,\n- koja su lica ovlašćena da iniciraju a koja da pokrenu postupak za razrešenje, kako bi se zaštitila nezavisnost sudija od uticaja drugih grana vlasti.\n6. Pre usvajanja zakona neophodno je o ovim pitanjima (za koje je Ustavnim zakonom određen rok za njihovo usaglašavanje sa Ustavom) kao i o drugim pitanjima vezanim za sudstvo (garancije materijalne nezavisnosti, disciplinska odgovornost, obuka sudija) pribaviti mišljenje Vrhovnog suda Srbije (što predstavlja zakonsku obavezu) i omogućiti i ostalim sudovima da o njima daju svoje mišljenje.\n7. Obavezuje se Upravni odbor Društva sudija Srbije da prati dalje aktivnosti na sprovođenju Ustava, da javno reaguje i upotrebi sva raspoloživa pravna sredstva u slučaju kršenja odredbi Ustava kojima se štiti stalnost sudijske funkcije i nezavisnost sudske vlasti.\n8. O zaključcima sa ove Skupštine obavestiti javnost, sve sudije, nosioce zakonodavne i izvršne vlasti, međunarodna udruženja sudija, Savet Evrope, OEBS, Evropsku komisiju i druge međunarodne i domaće organizacije sa kojima Društvo sudija Srbije sarađuje.PDF


Premijerski sat u srijedu: Poslanici pitaju Markovića o korona virusu – Borba\nPremijer Duško Marković odgovaraće u srijedu u parlamentu na pitanja predstavnika poslaničkih klubova, a poslanike najviše interesuje aktuelna situacija u vezi sa korona virisom.\nPredstavnik kluba poslanika Demokratske partije socijalista i potpredsjednik Skupštine Branimir Gvozdenović pitaće premijera koliko je građana, a koliko privrednih subjekata obuhvaćeno dosadašnjim mjerama za dio socio-ekonomske sanacije projektovanih posljedica korona virusa.\n“Cijenim da je posebno važno da date ocjenu reakcije države, posebno zdravstvenih institucija, na pojavu epidemije korona virusa u Crnoj Gori, kao i da iskažete očekivanje do kada će epidemija korona virusa biti prijetnja za svakodnevno funkcionisanje crnogorskog društva”, navodi se u pitanju Gvozdenovića.\nPoslanika Demokratskog fronta Andriju Mandićainteresuje zašto premijer nije prihvatio i učinio javnim set urgentnih mjera koje je predložio taj politički savez, a koje uključuju finansijsku pomoć svakom građaninu.\nPoslanik Socijaldemokratske partije Raško Konjević pitaće kako Vlada planira da pomogne najugroženije kategorije stanovništva 36.000 nezaposlenih i skoro 40.000 penzionera sa primanjima ispod 200 eura.\nPredstavnika Socijaldemokrata Borisa Mugošuinteresuje kada će biti definisan paket dugoročnih mjera za podršku privredi i da li je urađena i određena projekcija neophodnih sredstava u ovoj godini za realizaciju svih mjera.\n“U pitanju je neizmjerno važan paket mjera, koji treba da bude usmjeren na oporavak crnogorske privrede, njen dugoročno održiv razvoj, sa posebnim fokusom na potrebu jačanja realnog sektora, odnosno znatno intenzivnijeg razvoja domaće proizvodnje”, navodi se u obrazloženju Mugoše.\nPredsjednik Posebnog kluba poslanika Aleksandar Damjanović pitaće premijera koji su razlozi ozbiljnog kašnjenja u realizaciji projekta auto-puta i kada će biti završen, imajući u vidu da je prvobitni rok bio maj 2019. godine.\nPredstavnik kluba Socijalističke narodne partije i Demosa Neđeljko Rudović pitaće da li je Vlada preduzela mjere za poništenje odluka Komisije za stambena pitanja u slučajevima kada nije poštovana Odluka o kriterijumima i koje sankcije će snositi članovi Komisije za donošenje nezakonitih odluka.\n“Koliko je stanova za službene potrebe u državnoj svojini? Kolika je njihova ukupna kvadratura i procijenjena vrijednost?”, pitaće, između ostalog, Rudović.\nPredstavnik kluba poslanika manjinskih partija Ervih Ibrahimović pitaće da li Vlada namjerava da nastavi započete kapitalne objekte na sjeveru Crne Gore.\n“Smatram da je nastavak svih započetih kapitalnih projekata, a posebno onih na sjeveru Crne Gore jedan od primarnih uslova u pravcu zaštite privrede i uslova života naših građana”, naveo je Ibrahimović.\nU Peruu umrlo 17 policajaca, ministar podnio ostavku


Grad Banjaluka poziva sugrađane: Dođite i učestvujte u kreiranju izgleda svog naselja - BIGportal.ba\n9 Decembra, 2021 9 Decembra, 2021 036\nJavna prezentacija Nacrta Urbanističkog plana za centralno gradsko područje, koje obuhvata područje mjesnih zajednica: Centar 1, Centar 2, Borik 1, Borik 2, Bulevar, Paprikovac i Nova Varoš biće organizovana u petak, 10. decembra sa početkom u 18 časova u Domu omladine, poručuju iz Gradske uprave.\nSugrađani su pozvani da prisustvuju ovoj prezentaciji. Kako bi što veći broj njih imao priliku da dođu i razgovaraju o onome što se gradi u neposrednoj blizini mjesta u kojem žive, prilagođeno je vrijeme održavanja prezentacije, a što je u skladu sa gradonačelnikovom odlukom da se javne rasprave u procesu izrade ili izmjene planskih akata organizuju iza 16 časova.\nPodsjećanja radi, Nacrt Plana izložen je u prostorijama preduzeća „Urbis centar“, d.o.o. Banjaluka, Bulevar Vojvode Stepe Stepanovića br. 101a i prostorijama Gradske uprave svakim danom osim subote, nedjelje i državnih praznika u vremenu od 8 do 16 časova u periodu od 6. decembra 2021. godine do 19. januara 2022. godine.\nZa područja ostalih mjesnih zajednica biće organizovano pružanje informacija i pojašnjena od strane nosioca izrade i nosioca pripreme Plana zainteresovanim fizičkim i pravnim licima, a prema sljedećem rasporedu, koji možete pogledati OVDJE.\nNacrt Plana objavljen je i na stranici Grada: www.banjaluka.rs.ba.\nZa vrijeme trajanja javnog uvida, sve do 19. januara 2022. godine svako fizičko i pravno lice može dati mišljenje, primjedbe i prijedloge na Nacrt, upisom u svesku koja će se nalaziti u prostorijama u kojima će Nacrt biti izložen ili dostaviti u formi dopisa Gradskoj upravi Grada Banjaluka – Odjeljenju za prostorno uređenje.


DODIK O ZAHTJEVU OPOZICIJE - Mogu izbori, ali na svim nivoima | Trebinje Live\nDODIK O ZAHTJEVU OPOZICIJE - Mogu izbori, ali na svim nivoima\nPredsjednik Republike Srpske Milorad Dodik izjavio je da će raspisati opšte izbore kada poslanici SDS-a u Predstavničkom domu parlamenta BiH podnesu ostavke i kada se iz institucija BiH povuku oni koji su tamo imenovani iz Republike Srpske.\nKomentarišući zahtjeve koje je opozicija iznijela na protestu, a među kojima je i raspisivanje prijevremnih predsjedničkih i parlamentarnih izbora zajedno sa lokalnim, Dodik je rekao izbori nisu nikada sporni, ali ih neće nikada dobiti na nivou Srpske, a da "oni spavaju u zavjetrini na nivou BiH i na taj način nastave da urušavaju i obračunavaju se sa Republikom Srpskom".\nPredsjednik Srpske ističe da je sve ostalo što iznosi opozicija neistina.\n"Da hoće da vide, onda bi vidjeli da su mnoge isplate koje zahtijevaju izvršene. Takva vrsta dezinformacija i degutantne neistine koje bacaju narodu u oči mogla je doći samo sa njihove strane", rekao je Dodik.\nGovoreći o zahtjevu opozicije za formiranje prelazne vlade, Dodik ističe da bi volio da su, umjesto neosnovanih zahtjeva kojima žele da podriju Srpsku, pomenuli referendum o Danu Republike Srpske.\n"Nisu to učinili, kao što nisu pomenuli ni govor /turskog premijera u ostavci/ Ahmeta Davutoglua u Banjaluci, probleme u vezi sa statusom Srpske u BiH i druga pitanja. To govori o njima i njihovim namjerama", kaže Dodik.\nOn navodi da su predstavnici opozicije dolazili da pozdrave Davutoglua koji je izvrijeđao Republiku Srpsku, a nije ih bilo kada je obilježavan Dan Vojske Republike Srpske u Banjaluci, niti na pomenu srpskim žrtvama u Donjoj Gradini.\n"To dovoljno govori o njihovom odnosu prema Republici Srpskoj i njihovom patriotizmu. Lako je naći nezadovoljne. Naravno da ih ima i razumijem da se teško živi, ali na protestu su bili stranački aktivisti", ističe Dodik.\nOn kaže da se na protestu mogla vidjeti žena iz Prnjavora koja drži transparent na kome piše "Gladna sam", a riječ je o opozicionom aktivisti koji radi u Domu zdravlja i zaposlila ju je lokalna samouprava na čijem čelu je čovjek iz SDS-a.\n"Vidjeli smo i njihovog aktivistu i odbornika Gorana Šehovca, koji govori o lošem statusu boraca, a znamo koliko je na račun rada u Boračkoj organizaciji uradio ne za borce, nego za sebe. Znamo za njegove poslovne prostore i četiri ugostiteljska objekta", rekao je Dodik.\nOn dodaje da takvi ne treba da predstavljaju boračku populaciju i da istinski borci treba da se zapitaju odakle mu novac.\n"Znamo i da su njihovi aktivisti išli od vrata do vrata i nudili po 50 i 100 KM da dođu na protest. Odakle im novac za to?", upitao je Dodik.\nOn je rekao da učesnici protesta ne pominju činjenicu da predsjednik SDS-a i predsjedavajući Predstavničkog doma parlamenta BiH Mladen Bosić ima veću platu od predsjednika Srpske, navodeći da je njima u institucijama BiH dobro i da ne misle da se odreknu svog komoditeta, zbog čega je vladajuća koalicija u Srpskoj spremna za izbore, ali na svim nivoima u BiH.\nDodik je pozdravio činjenicu da su protest opozicije i miting vladajuće koalicije u Banjaluci završeni mirno, ali istakao da se pokazala još veća podjela, jer opozicija nije našla snage da promoviše dijalog i dogovor, nego najavljuje nova okupljanja.\n"Sramotno je da Bosić upućuje onakve poruke NJegovoj svetosti patrijarhu srpskom Irineju kao najvišem duhovnom vođi srpskog naroda. Tvrditi da si ozbiljan i racionalan političar, a poručiti patrijarhu nakon njegovog poziva na mir i razgovor, da osnuje političku stranku, nije ništa drugo nego vrijeđanje najvećeg duhovnog autoriteta i srpske duhovnosti. To najbolje govori o Bosiću i njegovom poštovanju Srpske pravoslavne crkve, srpskog naroda i Republike Srpske", rekao je Dodik.\nOn ističe da je degutantno komentarisati poruku ministra bezbjednosti BiH Dragana Mektića da premijer Srbije Aleksandar Vučić priča neistine.\n"Mektićeva izjava da ne zna za koga Vučić radi - najbolje govori o njihovom odnosu prema Srbiji, njenim zvaničnicima i institucijama. Očito je da su im Davutoglu i Bakir Izetbegović bliži i od Vučića i od Srbije. Mogu samo da kažem da ćemo se ponovo okupiti na svako održavanje njihovog skupa", napomenuo je Dodik.\nPredsjednik Srpske kaže da nema problema da razgovara sa opozicijom i sa svima, ali da ne želi nikoga da moli jer su već odbijali poziv za razgovor.


skijanje.com :: Skijališta vesti :: Rekordne padavine i izuzetna opasnost od lavina u Alpima\nNaslovna › Vesti › Skijališta › Rekordne padavine i izuzetna opasnost od lavina u Alpima\nRekordne padavine i izuzetna opasnost od lavina u Alpima\nU Alpima poslednjih dana vladaju nezapamćene vremenske prilike.\nPoslednjih mesec dana Alpe je pogodilo nekoliko snežnih oluja koje su donele padavine i od po nekoliko metara snega što je dovelo do toga da su neki ski centri bili potpuno odsečeni od sveta.\nJedno od skijališta u kome je putni i železnički saobraćaj bio u prekidu je i popularni St Anton. Rizik od lavina je veliki, maksimalnih 5 od 5 u celom regionu uključujući i obližnja skijališa Lech, Zuers i Ischgl do kojih su takođe putevi teško prohodni. Poznavaoci lokalnih prilika kažu da takvi vremenski uslovi nisu zabeleženi u poslednjih 19 godina od zime 1999. Te godine se dogodila najveća lavinska nesreća u istoriji Austrije kada je 38 ljudi poginulo u mestu Galtuer.\nSkična vanredna situacija je i u susednoj Švajcarskoj. Pre dve nedelje 13,000 ljudi je bilo zarobljeno u Zermattu pošto su putni pravci bili neprohodni tako da su ljudi evakuisani iz mesta zatrpanog snegom uz pomoć helihoptera. Zermatt je ove nedelje ponovo odsečen od sveta zbog novonapadalog snega i izuzetne opasnosti od lavina.\nFrancuska skijališta imaju slične probleme, a neka mesta kao Tignes i Val d'Isere i ski centri u Tri Doline već su ove zime akumulirali preko 5 metara snega što dostiže prosečne vrednosti za celu sezonu, a tek je sredina januara.


Očekuje se da Gbagbo preda vlast\nFrancuski ministar inostranih poslova, Alan Žipe, kaže da je prkosni lider Obale Slonovače, Loren Gbagbo, ubrzo mogao da preda vlast. Borbe se, u međuvremenu, nastavljaju i žestoka pucnjava odzvanja u blizini predsedničke palate u glavnom gradu Abidžanu.\nFrancuski ministar inostranih poslova je kazao da su pregovarači "veoma blizu uspeha" u nastojanjima da uvere Gbagboa da napusti glavni grad Abidžan. Šef francuske diplomatije je takodje dodao da se Francuska nada da će lider Obale Slonovače priznati da je izgubio izbore za predsednika i predati vlast Alasanu Uatari, koji je proglašen pobednikom na prošlogodišnjim izborima.\nGbagbo nastoji da zadrži vlast, ali uz sve manju vojnu podršku. Žipe ističe da je Francuska spremna da preduzme sve neophodne korake da bi uverila diskreditovanog predsednika da brzo napusti vlast. U govoru u parlamentu u Parizu, Žipe je rekao: „Želimo da se sukob okonča što je pre moguće... i da proces izmirenja i rekonstrukcije Obale Slonovače počne što je pre moguće pod rukovodstvom Alasana Uatare.“\nPripadnici mirovnih trupa Ujedinjenih nacija i francuskih snaga, danas su iz ratnih helikoptera pucali na skladište oružja ušančenog vladara Obale Slonovače. Snage koje podržavaju međunarodno priznatog predsednika Alasane Uataru, probijaju se prema poslednjim preostalim uporištima sadašnjeg predsednika Lorena Gbagboa, u pokušaju da prkosnog lidera zbace sa vlasti.\nPripadnici mirovnih snaga UN-a patroliraju ulicama Abidžana\nMisija Ujedinjenih nacija u Obali Slonovače je juče saopštila da je iz dva helikoptera Svetske organizacije otvorena vatra na dva logora Gbagboove vojske, na predsedničku palatu i Gbagboovu rezidenciju.\n„Gađamo teško naoružanje, ne pucamo na predsedničku palatu, nego na mesta na kojima je teško oružje. Pokušavamo da sprečimo dejstvo takvih oruđa, tako da naše mirovne trupe onemoguće korišćenje teškog naoružanja protiv civilnog stanovništva ili protiv mirovnih čuvara“, kazao je Alen Le Roj, generalni podsekretar za mirovne operacije UN-a.\nFrancuska je saopštila da su pripadnici njenih snaga učestvovali u napadu na zahtev Ujedinjenih nacija. Francuski predsednik Nikola Sarkozi je izdao naređenje francuskim trupama da zaštite civile i onemoguće Gbagboovu tešku artiljeriju. Ambasador Obale Slonovače u Ujedinjenim nacijama je naglasio da je važno da se dejstvuje brzo.\n„Za nas je što skorije, to bolje, jer je u pitanju život civilnog stanovništva. Morate imati u vidu da je u ovom trenutku Abidžan zona bez zakona zahvaljujući tome što je Gbagbo podelio oružje pripadncima svoje milicije i studentima i takozvanim mladim patriotima kojima je mozak ispran da bi ubijali civile i videli ste snimke ljudi koji su uhvaćeni i zapaljeni.“\nGbagboove pristalice kažu da su napadi Ujedinjenih nacija i Francuza nezakoniti i da predstavljaju pokušaj atentata na sadašnjeg lidera. Gbagbo je odbio da preda vlast posle Uatarine pobede na predsedničkim izborima prošlog novembra.


Početna » Mesta » Hag » Page 75\nOdluke su donosili Slobodan Milošević i VSO\nOdbrana generala Nebojše Pavkovića tvrdila je juče pred Haškim tribunalom da su jedinice Vojske Jugoslavije od leta 1998. delovale na Kosovu po naredbi Generalštaba, a svedok optužbe Aleksandar Vasiljević uzvratio je da za to nije bilo izvršnog naređenja. General Vasiljević koji je tokom rata sa NATO bio zamenik šefa Uprave za bezbednost VJ, svedoči na suđenju bivšem predsedniku Srbije Milanu Milutinoviću, Nikoli Šainoviću i generalima Dragoljubu Ojdaniću, Nebojši Pavkoviću, Vladimiru Lazareviću i Sretenu Lukiću.\nSvedok Aleksandar Vasiljević izjavio je juče pred Haškim tribunalom da je u proleće 1999. predsednik SRJ Slobodan Milošević zanemario predlog vrha VJ da se formira državna komisija za ispitivanje zločina počinjenih na Kosovu. Tadašnji zamenik šefa Uprave za bezbednost VJ general Vasiljević iskaz daje kao svedok optužbe na suđenju bivšem predsedniku Srbije Milanu Milutinoviću i petorici kooptuženih za zločine nad kosovskim Albancima – Nikoli Šainoviću i generalima Dragoljubu Ojdaniću, Nebojši Pavkoviću, Vladimiru Lazareviću i Sretenu Lukiću.\nZločine je činila policija, vrh Vojske upozorio Miloševića\nSvedok optužbe Aleksandar Vasiljević izjavio je juče pred Haškim tribunalom da su na Kosovu u proleće 1999. jedinice MUP Srbije činile zločine nad Albancima i da je vojni vrh na to upozorio Slobodana Miloševića i Nikolu Šainovića. General Vasiljević, tadašnji zamenik načelnika Uprave za bezbednost Vojske Jugoslavije svedoči na suđenju bivšem predsedniku Srbije Milanu Milutinoviću, nekadašnjem potpredsedniku vlade SRJ Nikoli Šainoviću i generalima Dragoljubu Ojdaniću, Nebojši Pavkoviću, Vladimiru Lazareviću i Sretenu Lukiću, optuženim za zločine nad kosovskim Albancima.\nVASILJEVIĆ: Pavkoviću je naređivao direktno Milošević\nPenzionisani general Vojske Jugoslavije Aleksandar Vasiljević posvedočio je juče pred Haškim tribunalom da je, tokom sukoba na Kosovu 1998-99, general tadašnje Vojske SR Jugoslavije Nebojša Pavković naređenja o upotrebi primao izvan vojnog lanca komande, direktno od Slobodana Miloševića i Nikole Šainovića.


Jeftini letovi iz Tunisa za Rodos - Avio karte Tunis Rodos - eSky.rs\nAvio karte iz Tunisa za Rodos\nPretražite letove iz Tunisa za Rodos\nProverite najbolje prilike za letove iz Tunisa za Rodos\n✔ Postoje li posebne ponude za letove iz Tunisa za Rodos na eSky.rs?\n✔ Mogu li se pobrinuti za osiguranje prilikom rezervacije leta iz Tunisa za Rodos?\n✔ Ako rezervišem let iz Tunisa za Rodos, mogu li da rezervišem ujedno i smeštaj?\n✔ Koje avio-kompanije nude letove iz Tunisa za Rodos?\nBudite sigurni, da na eSky.rs ponuda letova iz Tunisa za Rodos uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Tunisa Jeftini letovi iz Tunisa Jeftini letovi za Đerbu Jeftini letovi iz Đerbe Jeftini letovi za Sankt Georgen an der Leys Jeftini letovi iz Sankt Georgen an der Leys\nJeftini letovi do Lesota Jeftini letovi iz Lesota Jeftini letovi do Hailar Dongshan Jeftini letovi od Hailar Dongshan


Uskoro će biti određeno ko, kada i gdje može upotrebljavati dronove u BiH - Akta.ba\n30.05.2018. 09:17 / Izvor: Fokus\nJoš uvijek nije objavljen poseban propis odnosno pravilnik kojim se reguliše upotreba vazduhoplovnih sistema na daljinsko upravljanje (dronova) u vazdušnom prostoru BiH, potvrdio je za Fokus.ba Aleksandar Lalović, Stručni saradnik za odnose s javnošću i WEB u Direkciji za civilno vazduhoplovstvo BiH (BHDCA).\nNo, ovaj propis je u fazi izrade i nakon što bude donesen definisat će ko, kada, gdje i u koje svrhe može upotrebljavati dronove u vazdušnom prostoru BiH.\nU prednacrtu ovog pravilnika navedeno je primjerice da jedna osoba neće moći istovremeno upravljati sa više dronova, te da neće moći nadlijetati dronom iznad skupa ljudi na horizontalnoj udaljenosti manjoj od 50 metara.\nOsoba koja upravlja dronom koji je svrstan u kategoriju „specifična“ morat će posjedovati polisu osiguranja za dron koji pokriva štetu nanesenu trećim licima na zemlji na teritoriji BiH.\n"U toku je obrada komentara i odgovori na komentare koji su pristigli u fazi javnih konsultacija na Pravilnik kojim se reguliše upotreba dronova, kao i upoređivanje propisa koji izrađuje BHDCA sa propisom koji je u fazi izrade od strane Evropske agencije za bezbjednost vazduhoplovstva (EASA) za zemlje Evropske unije", naveo je Lalović za Fokus.ba.\nU 2017. godini BHDCA je zaprimila oko 15 zahjeva za izvođenje operacija dronovima, a u 2018. godini više od 10.\n"Najveći bezbjednosni rizici u vezi sa upotrebom dronova, a koji se odnose na nadležnost BHDCA je bezbjedno odvijanje vazdušnog saobraćaja za sve korisnike vazdušnog prostora, naročito u blizini aerodromskih zona", istakao je Lalović.\nZemlje koje su do sada objavile i primjenjuju posebne propise kojim se reguliše upotreba dronova imaju određene istovjetne odredbe, ali i svoje specifičnosti i razlike.\n"Naglašavamo, da je do donošenja posebnog propisa kojim se reguliše upotreba dronova u vazdušnom prostoru BiH, ova oblast regulisana Zakonom o vazduhoplovstvu BiH, kao i Naredbom o pravilima letenja i Pravilnikom o odobravanju letova na osnovu kojih BHDCA izdaje rješenja o odobrenju izvođenja operacija dronovima", zaključio je Lalović.\nBrisel upozoravao Berlin na propuste u bezbjednosti avio saobraćaja\nU cockpitu aviona trebaju biti dvije osobe\nIz Budžeta FBiH za finansiranje FED CAD-a 7.875.915 KM\nNe smije biti daljnjeg odgađanja preuzimanja kontrole nad bh. nebom\nI Europljani dozvolili upotrebu eletronskih uređaja tokom leta\nUručeno 18 dozvola oblasnim kontrolorima letenja BiH\nBiH preuzima kotrolu letenja nad svojim nebom u oktobru 2014. godine


G7 nudi pomoć nerazvijenima ili hladni rat Kinezima? - Biznis.rs\n13.6.2021 07:36 Autor: Redakcija Biznis.rs 1\nLideri G7 načelno su podržali plan koji su predložile SAD, da pomognu zemljama sa nižim i srednjim prihodima, kako bi izgradili bolju infrastrukturu. Kako...\nLideri G7 načelno su podržali plan koji su predložile SAD, da pomognu zemljama sa nižim i srednjim prihodima, kako bi izgradili bolju infrastrukturu. Kako je saopštila Bela kuća, novi plan „imaće globalni domet, od Latinske Amerike i Kariba do Afrike i Indo – Pacifika“.\nSumnje da je zapravo samo reč o produbljenju sukoba i kontriranja Kini, kroz priču o tzv. alternativnom putu koji svetu nudi Amerika i druge države okupljene u G7, potvrdio je sam predsednik SAD, Džo Bajden (Joe Biden). U njegovoj izjavi koju prenose britanski mediji, ističe se da „mu je želja da plan „Izgradimo bolji svet (B3W) – bude kvalitetna alternativa kineskoj inicijativi“.\n„Ovde se ne radi o teranju država da se opredele između nas i Kine. Ovde se radi o nuđenju afirmativne, alternativne verzije i pristupa koji je tim državama sada dostupan“, objasnio je Bajden.\nPrvi projekti u okviru nove inicijative G7 „Izgradimo bolji svet“ mogle bi biti železnice u Africi i vetroelektrane u Aziji.\nKineska inicijativa „Pojas i put“, koja je prvi put najavljena 2013. godine, pod rukovodstvom kineskog predsednika Si Đinpinga (Xi Jinping), ima za cilj izgradnju luka, puteva i železnice kako bi se stvorili novi trgovinski koridori koji povezuju Kinu sa Afrikom, Evroazijom, ali i ostatkom sveta. Kako BBC podseća, „kineski projekat pomogao je u finansiranju infrastrukture u mnogim zemljama, posebno u Aziji i Africi, ali je kritikovan zbog toga što ove države, kroz te projekte povećavaju zaduženost i, posledično, postaju politički zavisne od Pekinga“.\nBBC otkriva i da će završna izjava sa samita G7 koji je u toku u zalivu Carbis, biti formulisana u kontekstu da će „ove zemlje ponuditi partnerstvo zasnovano na vrednostima, visokim standardima i transparentnosti“.\nMeđutim, detalji o načinu finansiranja novog plana G7 ostaju nejasni. Nemačka kancelarka Angela Merkel rekla je da Grupa još nije razmotrila na koji način će finansirati ovu inicijativu. Prema pisanju Guardiana, koji se poziva na zvaničnike američke administracije, ideja je prikupiti stotine milijardi javnog i privatnog novca, za pomoć u popunjavanju infrastrukturnog jaza između razvijenih i manje razvijenih država. Program je dizajniran za mobilizaciju kapitala u oblastima kao što su klima, zdravlje i digitalna tehnologija, a sve kako bi se pomoglo da se do 2035. godine zadovolje potrebe zemalja u razvoju u iznosu procenjenom na 40.000 milijardi dolara.\nPrema tvrdnjama ovog lista, postoje ozbiljne razlike u viđenju nove inicijative između pojedinih članica G7. Neki lideri ove Grupe, uključujući italijanskog premijera Marija Dragija (Mario Draghi), aktuelnog predsednika G20, pozvali su Bajdena da ne forsira rivalstvo sa Kinom do te mere da ono sprečava saradnju sa ovom državom po nekim drugim, važnim pitanjima, poput klimatskih promena. Nemačka se, i inače, retko na ovakvim sastancima izjašnjava o određenim finansijskim obavezama, a Francuska ukazuje da postoji prostor da se manje razvijenim državama pomogne kroz mehanizam preraspodele specijalnih prava vučenja (SDR), koja deluju u okviru MMF, kao način da se poveća likvidnost zemalja u razvoju. Predsednik Francuske, Emanuel Makron (Emmanuel Macron) je tokom prošle nedelje otvoreno upozorio Vašington da „Evropa nije i neće slediti očiglednu Bajdenovu želju da se vrati logici hladnog rata, ovog puta sa Kinom, kao novim neprijateljem Zapada. Insistirao je na tome da će „Evropa zadržati svoju nezavisnost, kada je u pitanju izgradnja odnosa sa Kinom, politikom na koju uticaj nema ni Kina, ali i koja nije usklađena sa SAD“.\nCitirani američki zvaničnici u više britanskih i američkih medija, rekli su i da je Bajden vršio pritisak na druge lidere G7 da preduzmu „konkretne mere po pitanju prisilnog rada u Kini“ i da se, u završno saopštenje, uvrste kritike Pekinga po ovom pitanju. S druge strane, dodaje se, Japan traži pominjanje Tajvana u završnoj izjavi.\nI američki CNN otkriva da je nova inicijativa „Izgradimo bolji svet“ ozbiljno podelila G7. Toliko da je, u toku žustre rasprave o tome da li otvoreno treba prozvati Kinu ili ne, u nekom momentu bio isključen internet u prostoriji za sastanke, kako delovi dijaloga među partnerima u G7 ne bi postali dostupni javnosti.\nOstaje da se vidi da li će stara anglosaksonska alijansa Amerike i Britanije, koju je podržao i kanadski premijer Džastin Trudo (Justin Trudeau), uspeti da nagovori kontinentalni deo Evrope i Japan da se u završnici ovog samita izađe sa zajedničkom izjavom kojom se osuđuje Kina.\nValja podsetiti i da je Trampova administracija, takođe, više puta razgovarala sa saveznicima o uspostavljanju zapadne alternative kineskom „Pojasu i putu“, ali nikada nije isporučila niti jedan cent u tu svrhu. U tom smislu, prerano je procenjivati i da li će nova verzija alternative Kinezima, odnosno programu „Pojas i put“ ostati zabeležena samo kao inicijativa ili će, realno, učiniti da se globalna ofanziva za ekonomsku prevlast na planeti dovede do većih ulaganja u delove sveta gde su investicije najpotrebnije.\nKina je, nakon izveštaja sa susreta predsednika sedam svetskih ekonomskih sila, upozorila lidere G7, okupljene na samitu u Kornvolu, da su odavno prošli dani kada su globalne odluke donosile male grupe zemalja.\nKJUBAN NUDI POMOĆ TRAMPU Kupite akcije Boinga\nSiromašni su uvek u drugom planu. Po sredi su samo interesi bogatih.


Faktor plus: Iznad cenzusa šest stranaka, šansa SNS za rekord\nLista oko >> Pročitaj celu vest na sajtu Radio Televizija Vojvodine << Srpske napredne stranke osvojila bi 58,2 odsto glasova, dok bi Socijalistička partija Srbije u koaliciji sa Jedinstvenom Srbijom mogla da računa na 12,5 procenata glasova. Cenzus bi prešle i liste Aleksandra Šapića, Sergeja Trifunovića, Vojislava Šešelja i Miloša Jovanovića, dok su na pola procenta i manje od pola od ulaska u parlament Dosta je bilo, Ujedinjena demokratska Srbija, Zavetnici i Pokret za obnovu kraljevine, pokazuju rezultati istraživanja.\n"Realno je moguće i više, ali bi to, ako mogu da komentarišem, značilo previše dominacije. Pritom, oni su dominantni i sa bojkotom i bez njega. Njihov odlazak na preko 60 odsto značio bi i da su svi drugi, osim možda SPS-a, beznačajni, a to ni samim naprednjacima ne odgovara", ocenjuje Pejić.\n"Dok jedan deo opozicije bojkotuje, a drugi se deli, Šapić se izdigao i miran dočekuje izbore", navodi Pejić.\nIstraživanje Faktora plus i "Blica" rađeno je na teritoriji Srbije bez Kosova i Metohije, na uzorku od 1.250 ispitanika, telefonskim putem, u periodu od 6. do 10. juna.\nSrbijaDanas.com: Najnovije istraživanje: Da se izbori održavaju u nedelju, ovako bi izgledali rezultati


Porodica azerbejdžanskog predsednika tajno poseduje rudnik zlata - KRIK\nObjavio/la KRIK.rs 04/04/2016\nPorodica Alijev (foto: Leyla Aliyeva official)\nPorodica Azerbejdžanskog predsednika Ilhama Alijeva koristi ofšor kompanije u Panami da drži tajne uloge u rudnicima zlata i imovinu u Londonu, pokazuje istraživanje „Panamska dokumenta“.\nIlham Alijev postao je predsednik Azerbejdžana 2003. Ovu bivšu sovjetsku republiku bogatu naftom prethodnih 10 godina vodio je Ilhamov otac, Hejdar Alijev, saradnik sovjetske bezbednosne službe KGB, čiju je vladavinu obeležila represija nad političkim oponentima.\nOsim što je te godine postao predsednik, Ilham Aljev osnovao je mrežu ofšor kompanija. Posredstvom ovih tajnih firmi članovi njegove porodice, prijatelji i saradnici sticali su vrednu imovinu u inostranstvu, preuzeli kontrolu u najisplativijim industrijskim granama i prirodnim resursima, uključujući i do sada nepoznati veliki rudnik zlata.\nNovi detalji ofšor imperije Alijevih pojavljuju se u dokumentaciji agencije za osnivanje ofšor firmi „Mossack Fonseca“, do koje su došli novinari Međunarodnog konzorcijuma istraživačkih novinara (ICIJ) i „Zidojče Cajtung“ i drugih medijskih partnera, među kojima je i KRIK.\nPredsednik Azerbejdžana Ilham Alijev (foto: OCCRP)\nDokumenta pokazuju da je sredinom 2003, nekoliko meseci pre nego što Alijev izabran za predsednika, Fazil Mamdov, ministar finansija Azerbejdžana, osnovao korporaciju „Ata Holding“ i u nju uključio članove prodice predsednika stvarajući tako veliko poslovno i političko partnerstvo.\nKorporacija „Ata Holding“ ima udeo u azerbejdžanskim bankama, telekomunikacionim, građevinskim kompanijama, rudnicima i nalazištima nafte i gasa. Po poslednjoj proceni iz 2014, „Ata Holding“ poseduje 490 miliona dolara imovine. Najskorije informacije pokazuju da većinsko vlasništvo firme „Ata Holdinga“, ima firma „Hughson Management Inc.“ Na dokumentu koji su overili agenti „Mossack Fonseca“, vidi se da su direktori firmi predsednikove ćerke Lejla i Arzu, i jedan švajcarski advokat.\nProcurila dokumeta pokazuju da je ministar finansija osnovao firmu kod agenta „Mossak Fonseca“ sa Paname. Ubrzo je osnovao i drugi ofšor – i to fondaciju.\nDve godine pošto je osnovana fondacija, 2005. godine, supruga predsednika i članica parlamenta Mehriban Alijeva postala je, sa Mamadovim, njena direktorka.\nKorisnici dobiti ofšor fondacije bili su članovi porodice predsednika – njegov sin Hejdar koji je tada imao šest godina, ćerke devetnaestogdišnja Lejla i sedamnaestogodišnja Arzu, kao i prijatelji i saradnici porodice i njihova deca. Nije međutim sigurno, da li je ova dobit isplaćena članovima porodice.\nFondacija je ugašena je u januaru 2007, da bi u februaru 2014. nekoliko meseci pošto je Alijev izabran za predsednika po treći put, advokat iz Londona zatražio je da se društvo ponovo akivira.\nICIJ nije uspeo da dođe do odgovora u vezi sa ovim istraživanjem. U ranijim obraćanjima javnosti, predsednikov portparol izjavio je da su ćerke predsednika odrasle i imaju prava da imaju svoje poslove.\nMreža ofšor kompanija\nPodaci o vezama članova porodice Alijev sa različitim ofšor strukturama nisu nova. Ranija istraživanja ICIJ-ja već su dokazala da je porodica predsednika posedovala firme u ofšor oazama. Podaci agencije „Mossack Fonseca“ značajno dopunjuju ova istraživanja i otkrivaju nove podatke o firmama koje su posedovale predsednikove ćerke i njegova sestra.\nSupruga predsednika Azerbejdžana Mehriban Alijeva (foto: OCCRP)\nDokumenta agenta za otvaranje firmi pokazuju da je porodica preuzela kontrolu nad zlatnim rudnikom. Vlada Azerbejdžana dala je 2006. odobrenje za iskopavanje konzorcijumu nekoliko firmi. Po ugovoru, 70 odsto profita rudnika ide konzorcijumu, a 30 odsto vladi, i to na 30 godina.\nAzerbejdžanski novinari koji rade za OCCRP otkrili su 2012. da je jedna, od četiri firme u konzorcijumu u vlasništvu tri ofšor firme sa Paname i da njom upravljaju predsednikove ćerke i švajcarski advokat Mestelan prijatelj porodice.\nNovinarka OCCRP-ja i ICIJ-ja koja je radila na priči i otkrila poslove porodice Alijev, Hadidža Ismailova uhapšena je 2015. i osuđena je na 7,5 godina zatvora zbog različitih dela, a zapravo zbog svojih novinarskih otkrića.\nPorodica Alijevih je preko mreže firmi preuzela većinski udeo u konzorcijumu.\nPostoji skoro 400 dokumenata koji pokazuju da su firme Alijevih bile važan klijent agencije „Mossack Fonseca“. Tu su računi, korporativna prepiska, uputstva za otvaranje računa u banci, mejlovi sa natpisom „hitno“. Advokatska firma naplatila Alijevima hiljade dolara između 2005. i 2014. godine.\nU januaru 2016. godine, rudari su protestovali pred parlamentom Azerbejdžana, navodeći da im plate nisu isplaćene od 2014. godine kada je rudnik je naglo zatvoren.\nDiktatorski Azerbejdžan – prijatelj Srbije\nSrbija gradi bliske odnose sa Azerbejdžanom od maja 2010. godine kada su predsednici Boris Tadić i Ilham Alijev potpisali sporazume o saradnji država u oblasti ekonomije, bezbednosti i diplomatije.\nPremijer Vučić u poseti Alijevu (foto: prezident.az)\nNaredne godine u beogradskom parku Tašmajdan podignut je spomenik pokojnom azerbejdžanskom diktatoru Hejdaru Alijevu, ocu sadašnjeg predsednika. Obnovu Tašmajdanskog parka, kao i parka u Novom Sadu, finansirala je vlada Azerbejdžana.\nIste godine vlasti Bakua platile su i obnovu Bajrakli džamije u Beogradu i Crkve Svete Petke u Novom Sadu. Srbija je 2012. uzela kredit od Azerbejdžana za izgradnju puteva. Uslov kreditiranja bio je da firma „AzVirt“ iz Bakua bude glavni izvođač radova.\nNova vlast Srbije očuvala je bliske veze sa Azerbejdžanom. Učestale su posete naših zvaničnika toj zemlji i osim premijera Aleksandra Vučića i predsednika Tomislava Nikolića tamo su prethodnih godina putovali mnogi srpski zvaničnici.\nGradske vlasti u Beogradu su jednu ulicu nazvali po Bahtjaru Vagabzadeu, azerbejdžanskom pesniku.


Krusevac - Registracija i Tehnicki pregled vozila\nKada dodje vreme kada treba registrovati vozilo, pa se postavlja pitanje: “Preko koje agencije obaviti registraciju vozila? “Iskusniji vozaci, koji su vec upoznati sa postupkom nemaju problema, pa su sposobni da odrade registraciju vozila bez koriscenja usluga agencije, dok na primer novi vozaci nisu upoznati sa postupkom registracije vozila. Zato novim vozacima savetujemo da potraze agenciju za registraciju vozila. Oni svoj posao rade veoma profesionalno, preporucujemo ih ako zelite sa sto manje muke, redova I papirologije uradite registraciju vozila. Agencije su povezane sa osiguravajucim kucama, tako da lako i povoljno obezbedjuju obavezni tehnicki pregled. Slozicemo se, registracija putem agencije je pravi izbor za kompanije, firme, poslovne ljude takodje I za sva druga lica koja poseduju veci broj automobilskih vozila(Jer samo u toku jednog dana agencije za registraciju su sposobne da srede veliki broj registracija).\nU svakom gradu se moze naci veci broj agencija za registraciju vozila. Na ovoj stranici imate spisak odabranih agencija za tehnice preglede I registraciju vozila u Kruševcu. Potrudicemo se da spisak agencija za registraciju vozila i tеhnicki pregled – Kruševac, bude redovito azuriran radi vaseg tacnog informisanja.\nU slucaju da zelite da se i vasa agencija nadje na ovom spisku, kontaktirajte nas.


Diskretni avio-udar - Promena stava SAD prema Đukanoviću - Nedeljnik Vreme\n29. 11. 2001. / 19.40\nDelovalo je kao ciljano upozorenje: baš na dan kad je američki ambasador u Beogradu Vilijem Montgomeri prošle nedelje stigao u posetu Crnoj Gori, jedan podgorički (opozicioni "Dan") i jedan beogradski dnevni list ("Večernje novosti") objavili su tekst o "raspravi o korupciji režima Mila Đukanovića" vođenoj u američkom senatu.\nPozivajući se na stenogram sa sednice Potkomiteta za spoljnu politiku, oba lista navela su reči predsednika tog tela, uglednog republikanskog senatora Džesija Helmsa, koji je optužio Đukanovića za kupovinu dva skupocena aviona "u vreme kada su američki poreski obveznici davali hitnu gotovinsku pomoć crnogorskoj vladi da bi mogla da isplati penziju i plati struju".\n"Hteo bih da budem sasvim jasan… Ni jedan jedini cent ne bi trebalo dati crnogorskoj vladi sve dok se troškovi za luksuzne avione ne opravdaju ili dok se ne prodaju", rekao je, prema tim izvorima, Helms na sednici Potkomiteta, čiji se datum održavanja, međutim, ne navodi.\nDatum nije nebitan, s obzirom na to da je jedan od dva aviona koji se pretvaraju u Đukanovićevu noćnu moru – nedavno prodat, pa se već pojavilo i tumačenje da je to učinjeno pod pritiskom SAD-a. Reč je o avionima o čijoj je kupovini detaljno pisao zagrebački nedeljnik "Nacional" u sklopu serijala u kome je Đukanović optužen za bliske poslovne veze sa Stankom Subotićem Canetom, prema "Nacionalovoj" oceni, "glavnim mafijaškim bosom Balkana". "Nacionalovi" tekstovi već su prouzrokovali seriju tužbi, ali i formiranje komisije u crnogorskom Parlamentu čiji je zadatak da ispita navode komšijskog lista.\nNa zahtev Komisije, crnogorska vlada je saopštila da su sporni avioni ("Lear Jet" i "Cessna Citation X", za koje Helms kaže da vrede između 26 i 30 miliona dolara) u jesen 1999. kupljeni legalno, na osnovu odluke "užeg kabineta" Vlade Crne Gore (uži tim premijera Filipa Vujanovića u to vreme, osim premijera, činili su i generalni sekretar Vlade Miodrag Vučinić, danas direktor TV Crne Gore, i tri potpredsednika Vlade – narodnjak Novak Kilibarda, socijaldemokrata Dragiša Burzan i depeesovac Asim Telaćević). "Nacional" je, međutim, sve navodeći serijske i registarske brojeve letilica i ostale detalje do kojih novinari sopstvenim snagama obično teško dolaze, tvrdio da je oba aviona jednokratnom gotovinskom uplatom kupio Stanko Subotić (uz gotovo dirljiv detalj da je "Đukanović dobio avion točno na Subotićev rođendan 9. rujna 1999"). Zagovornici te verzije u Beogradu tvrde da je Crna Gora, potom, Subotiću u više rata otplaćivala račun za avione.\nA ONDA JE JEDAN ODLETEO: Pre mesec i po dana, odlukom Vlade, jedan avion je prodat. Najveći deo novca, kako se saznaje, upotrebljen je za otplatu duga za avion tipa Foker državne kompanije Montenegroairlines, a ostatak (nešto oko četvrtine) poslužio je za popunjavanje prilično utanjenog republičkog budžeta. To bi moglo da znači da je avion prodat iz sasvim unutrašnjih razloga, koji nemaju veze s američkim nalozima, ali ne i da umanji ozbiljnost poslednjih prekookeanskih poruka.\nDa zdravstveno stanje budžeta manje jugoslovenske republike nije baš najbolje prvi je upozorio podgorički Institut za strateške studije i prognoze, koji je u svojoj publikaciji "Monet" ovog leta upozorio da je "budžet u krizi i na ivici bankrota". Osetili su to već i zaposleni u policiji i državnim službama (Đukanovićevo najpouzdanije biračko telo), čije plate u poslednje vreme ne stižu tako redovno kao pre. Nezvanično, moglo se čuti čak i da je crnogorska vlada pozajmila novac od kompanije ProMonte (crnogorski operater mobilne telefonije) kako bi isplatila avgustovske plate svojim službenicima.\nCrnogorski predsednik koji se, ne tako davno, hvalio da je republika koju predvodi uspela da se sama finansira prvi put u svojoj istoriji, suočen sa finansijskim teškoćama i sve raširenijim optužbama za učešće u švercu duvana, zato nikako ne može biti ravnodušan prema tvrdnjama i pretnjama kao što su one koje su potekle od senatora Helmsa (pa čak ni ako je, kao što kažu "utešne verzije", reč samo o ličnom stavu jednog senatora). Direktor Centra za tranziciju u Podgorici Nebojša Medojević pretnje je shvatio ozbiljno i već je upozorio da bi neko potencijalno usvajanje zahteva da se u američkom Kongresu preispita kako je crnogorska vlast potrošila finansijsku pomoć SAD predstavljalo veliki udarac za Crnu Goru, jer je podrška Kongresa zvaničnoj Podgorici mnogo veća nego podrška Stejt dipartmenta. "Finansijska pomoć Crnoj Gori skoro je ista kao i pomoć Srbiji", dodao je Medojević.\nLjutnja senatora Helmsa nije jedini otvoreni signal američkog nezadovoljstva ponašanjem njihovog dugogodišnjeg partnera u Crnoj Gori. Jedan prilično otvoren "šamar" Đukanoviću bio je namenjen 4. jula, na najveći američki praznik, Dan nezavisnosti, ali ga je tom prilikom spasao onaj ko je trebalo da otelotvori poruku o američkom nezadovoljstvu – Đukanovićev politički konkurent Predrag Bulatović, predsednik opozicione Socijalističke narodne partije (SNP), lično. Praveći spisak od 1000 zvanica za svečani prijem, Američka ambasada u Beogradu je, naime, ne tako nisko ispod "broja jedan" (jugoslovenskog predsednika Vojislava Koštunice) bila je upisala imena nekoliko visokih funkcionera SNP-a. Stranci Predraga Bulatovića, koja se u to vreme zalagala za raspisivanje prevremenih izbora u Crnoj Gori, međutim, pojavljivanje na američkom koktelu nije se baš uklapalo u potrebe potencijalnog predizbornog obraćanja biračkom telu kome SAD baš i nije na srcu. Zato je rukovodstvo SNP-a tokom celog dana stoički odbijalo telefonske pozive predstavnika Ambasade zaduženog da kako-tako namami Bulatovića i saradnike na svečani skup i tako demonstrira poruku o potencijalnoj američkoj potrazi za novima partnerom.\nMONTGOMERIJEVA PORUKA: Prilike su se u međuvremenu promenile, pa je ambasador Montgomeri prošle nedelje, nakon niza zvaničnih razgovora sa partijskim liderima i državnim rukovodstvom Crne Gore, jednodnevni boravak u Podgorici završio opuštenom večerom sa Bulatovićem, dajući medijima materijal za ocenu da je "Montgomeri najbliži i najintimniji sa tom partijom". Simbolika je pronađena i u činjenici da je večera bila priređena u restoranu "Dang", koji je služio i kao izborni punkt SNP-a u vreme saveznih septembarskih izbora 2000, koje je Đukanovićeva Demokratska partija socijalista (DPS) bojkotovala.\nOdmah potom, mediji su požurili da jave (ponovo "Večernje novosti") da "Predrag Bulatović putuje u SAD, na poziv vrha američke administracije", kao i da će "nivo posete, kako najavljuju u Vašingtonu, biti istog tretmana kao što je imao i predsednik Crne Gore Milo Đukanović". Bulatović je tu vest sutradan vešto demantovao, tvrdeći da nije dobio "zvaničan poziv," ali je već u sledećoj rečenici novinskog teksta priča o njegovom putu u Vašington ipak podgrejana podsećanjem na dugo ćaskanje uz večeru u "Dangu".\nNe bez ironije, američki izvor "Vremena" potvrđuje da postoji mogućnost da Bulatović leti u Vašington, kao i da tamo bude dočekan "na istom nivou kao Đukanović". Taj izvor, naime, tvrdi da "SAD nikad ne bi pozvale nekoga kao što je Bulatović", ali da je lider SNP-a izrazio želju da putuje u SAD. "Ambasada će najverovatnije Bulatoviću i organizovati posetu na istom nivou kao Đukanoviću", kaže američki diplomata koji čuva anonimnost i precizira da je reč o "srednjem nivou američke administracije" na kome su, osim crnogorskog predsednika, razgovore vodili i razni drugi partijski lideri, ali i novinari i drugi ljudi za koje se oceni da domaćinima imaju da kažu bar nešto zanimljivo.\nNi u razgovoru off the record, međutim, naš izvor ne želi otvoreno da potvrdi spekulacije o američkoj nameri da ruši Đukanovića. Uz tvrdnju o postojanju "jakog neslaganja SAD" sa stavovima crnogorskog predsednika, ali ne i volje za direktno mešanje u unutarpolitičke stvari, taj sagovornik ipak dodaje aluzije o "švercerskoj delatnosti" vrha crnogorske države i potrebi za ozbiljnom istragom navoda o "poslovnim vezama sa Canetom Subotićem". A njegov kolega dodaje i neke žive detalje koje ilustruju priču o sve većoj netrpeljivosti američkih diplomata prema Đukanoviću: "Uvek nas ostave da čekamo po dva sata jer ‘predsednik ne može odmah da nas primi’ i samo nas premeštaju iz jednog u drugo predsoblje. Svaka od tih prostorija je po neki metar bliže kancelariji Mila Đukanovića", uz vidno nerviranje opisuje naš sagovornik kako najčešće izgledaju posete crnogorskom predsedniku. "Tretiraju ga kao kralja", dodaje ljutito i zaključuje da se Đukanović "suviše uneo u ulogu" koja mu je, u očima Zapada, bila namenjena u vreme demontiranja režima Slobodana Miloševića.\nSlični zaključci o Đukanovićevom liku i delu, često i uz upotrebu daleko grublje terminologije, u nezvaničnim razgovorima mogu se čuti i od evropskih diplomata – sasvim u skladu sa javnom američko-evropskom saglasnošću sažetom u krilatici o "demokratskoj Crnoj Gori u demokratskoj Jugoslaviji". Otuda i onolika diplomatska aktivnost (Montgomeri u utorak, britanski ambasador Čarls Kroford u sredu, kraća pauza, pa visoki predstavnik za spoljnu i bezbednosnu politiku Evropske unije Havijer Solana) i javna zalaganja za "demokratski i konstruktivan dijalog između Beograda i Podgorice". A samo nekoliko dana pre početka serije diplomatskih sletanja na podgorički aerodrom, do javnosti je stigao i izveštaj "Politika, interesi i budućnost Jugoslavije: Raspored za dijalog", koji je izradila Inicijativa za evropsku stabilnost (ESI) uz podršku Instituta za mir SAD. U Izveštaju se preporučuje definisanje ključnih principa budućih odnosa Srbije i Crne Gore i ustanovljavanje međurepubličkih organa u onim oblastima koje su sada u nadležnosti republika i pre donošenja referendumske odluke. A razlog za njegovu izradu najbolje se vidi iz poslednje dve rečenice teksta: "Scenario prljavog i razvučenog razvoda predstavlja najveću opasnost za stabilnost regiona. Nažalost, ovakav ishod za sada izgleda najverovatnji."


Prikazuje članke prema oznakama: zanimanja\nnedjelja, 03 Avgust 2014 03:34\nNajtraženija zanimanja u EU\nZagrebački “Večernji list“ objavio je spisak najtraženijih poslova u zemljama Evropske unije, ali i Norveškoj i Švajcarskoj. “Večernji“ podsjeća je u oktobru prošle godine, na sajmu medicinskih poslova u Zagrebu, ekipa tog lista razgovarala sa hirurgom jedne velike zagrebačke bolnice, koji je molio da mu ne objavljuju ime, a koji se raspitivao za posao u inostranstvu.\nnedjelja, 11 Maj 2014 00:20\nNajzanimljivija zanimanja u BIH\nAktuelna lista standardne klasifikacije zanimanja u ovom bh. entitetu donesena je prije tačno deset godina. Sudeći po nekim nazivima, većina zanimanja preuzeta je iz prijašnjeg sistema, a ubačena su neka nova kao što je predsjedavajući Vijeća ministara, ministar u kantonu, član Predsjedništva BiH i drugih državnih, entitetskih, kantonalnih i općinskih tijela. Kako su naveli, standardna klasifikacija je izrađena po međunarodnoj praski i načelima.


Radionica Akcione grupe Čista rijeka Bosna - Institut za zdravlje i sigurnost hrane (INZ)\nRadionica Akcione grupe Čista rijeka Bosna\nAkciona grupa „Za čisti sliv rijeke Bosne“ organizovala je radionicu „Akcioni plan-Za čiste obale rijeke Bosne“ 30.01.2020. godine u Etno selu Kotromanićevo kod Doboja. Sastanku su prisustvovali predstavnici Instituta za zdravlje i sigurnost hrane Zenica, JU Vode Srpske, ROTOR organizacije za razvoj turizma i predstavnici Timova Akcione iz partnerskih lokalnih uprava iz doline rijeke Bosne. Na radionici su prezentovani rad Akcione grupe u 2019. godini, Akcioni plan „Za čiste obale rijeke Bosne“, i plan rada za 2020. godinu. Jedan od predavača na radionici bio je i naš zaposlenik Safet Kubat.\nKoristeći analize iz aktuelnih kantonalnih i entitetskih ekoloških planova, u Akcionom planu su sumirani uzročnici ekoloških problema u vezi zagađenja zemljišta, obala rijeke Bosne, i vode u rijekama. Prijedlozi rješenja ekoloških problema iz navedenih planova su bili baza za kreiranje ciljeva i selekciju projekata partnerskih lokalnih zajednica i dugoročnih projekata u Akcionom planu. Učesnici radionice su predložili aktivnosti u cilju poboljšanja elemenata Akcionog plana, koje će ući u finalni dokument za naredne projekte i aktivnosti Akcione grupe.\nNa radionici je prezentovan model video nadzora u Gradu Visoko kao primjer dobre prakse u cilju efikasnog izbora odgovarajuće tehničke opreme i identifikovanja ekoloških prekršioca. Prezentacija je bila realizovana u cilju davanja korisnih instrukcija lokalnim upravama prilikom buduće nabavke i postavljanja video nadzora u svojim sredinama.\nNa kraju radionice, predsjednik ribolovnog udruženja „Bosna“ iz Doboja je prezentovao inicijativu: da se problem uništavanja i krađe ribe u rijeci Bosni u Šamcu riješi, jer se čini velika šteta prilikom migracije ribe uzvodno do gornjeg toka rijeke Bosne. Grupa nesavjesnih pojedinaca pomoću električne struje ubija i krade velike količine ribe koja se kreće uzvodno tokom svoje migracije. Predsjednik udruženja je predložio da se Akciona grupa uključi u zajedničku kampanju i akciju sprečavanja velike štete ribljem fondu u rijeci Bosni, što je Akciona grupa jednoglasno prihvatila.\nprevious post: Erna Terzić i Amela Zukić predavači na edukaciji Komore medicinskih sestara – tehničara ZDK\nnext post: Zdravstvo ZDK spremno da odgovori izazovima širenja korona virusa


Wonder Woman postao najuspešniji DC film ikada na američkom tržištu\nBatman v Superman i Suicide Squad prestignuti za manje od mesec dana\nPosted ponedeljak 03 07 2017 12:14:00\nFilm Wonder Woman je krenuo više nego dobro i napravio slobodno možemo reći neverovatan rezultat, još u prvoj sedmici prikazivanja. Preći zaradu od 100 miliona za svega sedam dana, pošlo je za rukom malom broju super herojskih filmova, ali ono što sada još više impresionira, je to da Wonder Woman uspeh ne pokazuje znake usporavanja.\nKako smo saznali sa najnovije Box Office liste, Wonder Woman je uspeo i zvanično da postane najuspešniji DC Extended Universe film ikada, kada je u pitanju američko tržište. Za sobom je ostavio najveće DC hitove poput Batman v Superman i Suicide Squad, a treba imati u vidu da će zarada još rasti, pošto film svakako ima još koji mesec životnog veka u bioskopim salama.\nGal Gadot trči u nove pobede\nWonder Woman prestigao Batman v Superman i Suicide Squad\nSada kada je Wonder Woman ušao u petu nedelju prikazivanja, najnoviji podaci sa američke box-office liste pokazuju da je film po zaradi iza sebe ostavio Batman v Superman: Dawn of Justice, Suicide Squad, kao i Man of Steel. Wonder Woman je tako postao DC Extended Universe naslov koji je u Severnoj Americi ostvario najveću zaradu ikada.\nFilm koga potpisuje rediteljka Patty Jenkins, do sada je inkasirao 330.5 miliona dolara, uspevši da prestigne zaradu od 330.4 koju je ostvario Batman v Superman (kako se ovo samo lepo namestilo). Važna stvar koju treba imati u vidu, je to da je Wonder Woman ovu brojku stigao za svega 28 dana prikazivanja u bioskopima, dok je BvS do svog rekorda došao za 84 dana. Biće vrlo zanimljivo videti koliko će Wonder Woman na kraju uspeti da pomeri granicu zarade za DC Extended Universe, pošto je film tek negde na trećini svog bioskopskog životnog veka.\nJoš jedna interesantna stvar je to da su i BvS i Suicide Squad, imali jače prve nedelje na tržištu, ali su zato imali snažan pad gledanosti nakon inicijalnih impresija publike, dok je word of the mouth za Wonder Woman učinio upravo suprotno.\nOstaje nam da vidimo kakva će biti finalna zarada filma Wonder Woman, pošto internacionalan tržišta baš i ne prate u stopu američko. Trenutna predviđanja analitičara su da će film biti uspešniji od Suicide Squad, ali ne i od ukupne internacionalne zarade koju je ostvario BvS koja iznosi 873.3 miliona dolara.\nU svakom slučaju, svakako nas ne iznenađuje da se već priča i o Wonder Woman nastavku.


Gazzetta: Džekin transfer u Inter je zapeo zbog jedne plate\nZa Inter potpisuje na dvije godine uz godišnju platu od 6 miliona eura plus bonuse\nEdin Džeko (35) nakon šest godina, 260 utakmica i 119 golova odlazi iz Rome.\nVođa ekipe, treći najbolji strijelac i najefikasniji stranac u istoriji kluba sve je dogovorio s Interom i već je tri dana u Milanu, a Roma ga u znak zahvalnosti pušta bez odštete iako mu je ostala još godina dana ugovora.\nMeđutim, usprkos svemu navedenom, transfer još nije riješen iako Interu hitno treba zamjena za Romelua Lukakua, kojeg je za 115 miliona eura prodao Chelseaju.\nŠtoviše, Džekin prijelaz je zapeo zbog pat-pozicije između njega i kluba, do koje je došlo jer Džeko ultimativno zahtijeva da mu Roma isplati platu koju mu je dužna, onu za juli.\nNjegov lični dohodak za prošli mjesec, posljednji cijeli u kojem je bio igrač Rome, iznosi 400 hiljada eura i on insistira na toj plati.\nRoma mu je pak odbija isplatiti jer, kako piše La Gazzetta dello Sport, Romin direktor Tiago Pinto inzistira da Džeko pokaže zahvalnost na tome što ga Roma pušta besplatno u Inter tako da se odrekne jedne plate.\nZbog ove svađe najviše ispašta Inter jer Džeko do realizacije transfera ne smije trenirati s novom ekipom ni igrati za nju pa će tako vjerovatno propustiti i današnji meč protiv Dinama iz Kijeva, koji je Interu generalka za početak prvenstva sljedećeg vikenda. Ipak, očekuje se da se ovaj spor danas riješi pa da Džeko zaigra za Inter.\nIonako je definitivno da je to njegov novi klub. Roma ga dakle pušta bez odštete, a Inter će joj platiti bonus od 1.8 miliona eura ako se plasira u Ligu prvaka.\nDžeko je sjajno prošao za igrača njegovih godina. Za Inter potpisuje na dvije godine uz godišnju platu od 6 miliona eura plus bonuse.\nDžeko komentarisao poraz od Real Madrida


Petrušev srušio Partizan, Mega na korak od finala: Crno-bijeli se vratili iz ogromnog minusa, NBA klinci presudili! | Košarka\nPetrušev srušio Partizan, Mega na korak od finala: Crno-bijeli se vratili iz ogromnog minusa, NBA klinci presudili! | MONDOBA\nPetrušev srušio Partizan, Mega na korak od finala: Crno-bijeli se vratili iz ogromnog minusa, NBA klinci presudili! 0 Podijeli Podijeli na facebook Podijeli na twitter Podijeli na viber Pošalji na mail\nAutor Bojan Jakovljević 01.06.2021. / 22:33 22:36\nVraćao se Partizan iz ogromnog minusa, ali nije uspio - Mega vodi 1:0!\nNjih dvojica su vodila tim Vlade Jovanovića do pobjede u prvoj utakmici polufinalne serije i sada u revanšu crno-bijeli moraju da pobijede kako bi ostali u trci za pehar namijenjen šampionu Srbije!\nSjajni centar Mege je ubacio 22 poena i dodao osam skokova, a svih 40 minuta je bio nerješiva enigma za košarkaše Partizana. Malkom Kazalon je takođe blistao i na ovom meču je pokazao zašto je NBA prospekt.\nZavršio je meč sa 23 poena, a uz to je imao šest asistencija i dva skoka.\nkošarkaška liga Srbije KK Partizan KK Mega


"Rendžers nam je dužnik, uzdam se u Marakanu" - Crvena zvezda info\nOstalo / 522 pregleda\n“Rendžers nam je dužnik, uzdam se u Marakanu”\nZvezda će 10. marta gostovari u Glazgovu\nFudbaleri Crvene zvezde ulaze u krucijalni deo sezone, sledi derbi, a ubrzo posle toga i dvomeč sa Glazgov Rendžersom u osmini finala Lige Evrope.\nRival, reklo bi se, baš po meri kluba sa Marakane i navijača, otud i umereni optimizam koji provejava u Ljutice Bogdana neposredno nakon današnjeg žreba u Nionu.\nTrener Stanković je priznao da je pogodio rivala u osmini finala, a sprotski direktor Mitar Mrkela siguran je samo da će ekipa ići ka najvišim ciljevima i u novom sudaru sa škotskim šampionom.\n- Nema lakih protivnika u ovoj fazi, Rendžers je jak tim koji je u prošloj rundi prošao vrlo jaku Borusiju Dortmund. Čeka nas težak posao, i da je bio neko drugi opet bio bih zadovoljan. Naši ciljevi su uvek isti, uvek na pobedu, uvek da prođemo. Rendžers nam je stari dužnik, pre 15-ak godina su nas eliminisali u plej-ofu za Ligu šampiona, želimo da se predstavimo u dobrom svetlu, da odigramo dobar dvomeč i verujem u prolaz dalje - izjavio je Mrkela za Arenu sport.\nČinjenica da je Rendžers dao šest golova u dva meča sa Borusijom, sama po sebi dovoljno govori o snazi narednog rivala Zvezde.\n- Teško je sad govoriti kako će izledati naš dvomeč, Rendžers je u usponu... Imali su problema, bili u 4. ligi pre nekoliko godina, sada se vraćaju na staze stare slave i uspeha. Igraju odličan fudbal, stručni štab će ih analizirati, a ja sam ih gledao nedavno i zaista su dobri. Naravno, mi znamo čime raspolažemo, imamo kvalitetnu ekipu i verujem da ćemo se predstaviti u najboljem svetlu.\nNavijači priželjkuju pristup i partiju koji je ekipa pružila minule sezone sa Milanom. Tim Zvezde je manje-više nepromenjen od tog meča, pa se priželjkuje i iskorak u odnosu na prethodnu sezonu.\n- Igrački se nije mnog menjao naš tim, to je tim od prošle sezone koji je igrao jako uspešno sa Milanom. Ono što očekujem je da bude pun stadion, puna Marakana i ogromna energija. Očekujem da to igrači iskoriste i budu furiozni, da odigramo zaista dobar meč.\nNa pitanje da li je problem što se revanš igra na Marakani, Mrkela je odgovorio:\n- To sad u ovoj fazi nema posebnog uticaja, fuidbal je napredovao, svuda se igra isto, isti su tereni, isti uslovi, ali naravno Marakana ima svoj efekat.


Ruski bombarderi na rutinskom letu iznad Aljaske (video) - Sputnjik Srbija\n07:14 05.05.2017 (osveženo 11:12 05.05.2017) Preuzmite kraći link\nAmerička avijacija presrela dva Tu-95 i dva Su-35 kod Aljaske\n„Tokom trenažnog leta piloti Su-35S su izveli elemente složenih manevara, let prema zadatoj maršruti, pilotiranje lovačkih aviona na niskim visinama i maksimalno dozvoljenim visinama“, navodi se u saopštenju objavljenom na sajtu ruskog Ministarstva.\nRanije televizija „Foks“, pozivajući se na zvanične vojne izvore, javila da su avioni američkog vazduhoplovstva poleteli da bi presreli Tu-95 i Su-35 u oblasti Aljaske, pri čemu ruski avioni nisu bili naoružani i sve vreme su se nalazili u međunarodnom vazdušnom prostoru. Komanda Severnoameričke vazdušne odbrane (NORAD) izjavila je za agenciju Sputnjik da je let bio „profesionalan i bezbedan“.\nTakođe se navodi da piloti redovno patroliraju iznad neutralnih voda Atlantika, Arktika, Crnog mora i Tihog okeana kako sa baznih, tako i sa operativnih aerodroma. U saopštenju se ističe da se svi letovi obavljaju u strogom skladu sa međunarodnim propisima o upotrebi vazdušnog prostora nad neutralnim vodama, bez kršenja granica drugih država.\ntrenažni let, bombarderi, Su-35S, Tu-95, let, Aljaska, Rusija


Arheološko nalazište na četvrtoj trasi Bulevara Evrope - Radio-televizija Vojvodine\n| 16:47 | Izvor: RTV\nArheološko nalazište na četvrtoj trasi Bulevara Evrope\nNOVI SAD - Tragove prvih zemljoradnika koji su na tlu današnjeg Novog Sada živeli pre sedam hiljada godina, arheolozi su dopunili novim nalazima, ostacima naselja i predmeta iz bakarnog doba, koje su pronašli sa druge strane Rumenačkog puta, na novoj, četvrtoj trasi Bulevara Evrope.\nTim novosadskog Zavoda za zaštitu spomenika kulture ponovo danonoćno radi kako bi ispunio rokove i osvetlio deo najranije istorije ovog grada.\nKada i poslednja deonica Bulevara Evrope bude završena, Novi Sad će povezati sa autoputem i omogućiti njegov brži razvoj.\nNa istom mestu, pre sedam i pre pet hiljada godina prvi stanovnici teritorije koju danas zovemo Novi Sad podizali su svoje zemunice i time započeli istoriju ovog grada. U, na prvi pogled neobičnoj simbiozi, gde zajedno rade i međusobno se pomažu građevinari i arheolozi, glavni arheolog konzervator provodi nas kroz obode naselja iz bakarnog doba. Pokazuje nam ostatke zemunica u kojima su živele uglavnom šestočlane ili osmočlane porodice, dobro očuvan bunar i ostave.\n"Na tom istom prostoru živelo se i u praistorijskom periodu za vreme eneolita. To je još jedan podatak i prilog istoriji naseljavanja ovog prostora, to jest, istoriji Novog Sada", za Radio-televiziju Vojvodine kaže glavni arheolog konzervator Dušanka Veselinov.\nObilje predmeta, kostiju i ukrašenih posuda koje su pronašli čeka na konzervaciju. Toliko ih ima da već manjka prostora za njihovo čuvanje, objašnjava Dušanka.\nPredmeti su raspoređeni po uredno obeleženim kutijama, a ovi ostaci sakupljeni sa arheološkog lokaliteta veličine 20 hektara, čekaju prostor na kom će trajno biti izloženi – obećani arheološki park koji su urbanisti uvrstili i u plan detaljne regulacije Sajlova.\n"Oni su se zainteresovali, i oni su se puno trudili i radili, razgovarali u okviru svoje institucije, pa su namenu dela tog prostora u okviru plana, oko 12 hektara, predvideli za izgradnju arheološkog parka", navodi Veselinov.\nZa Novi Sad čije bogato arheološko nasleđe nije mnogo istraženo, to će biti veliki korak, kaže Veselinov i dodaje da posao nije završen.\nJoš tri lokaliteta prema autoputu čekaju na iskopavanje, kao i deo trase budućeg gasovoda i naftovoda gde su radovi zaustavljeni zbog pronalaska velike nekropole iz ranog Srednjeg veka koja se mora zaštititi.\nPočeli radovi na četvrtoj deonici Bulevara...\nPočela izgradnja četvrte deonice Bulevara...\nSpojeni Somborski i Bulevar Evrope\nArheološko istraživanje u Novom Sadu pod...\nArheološko nalazište na Sajlovu – više od "...\nNaselje iz perioda neolita na trasi Bulevara...\nPetar 13. 07. 2012. 07:15\nKoliko je realno da ce se ovakav projekat i realizovati? Koliko je grad zaista zainteresovan da sredstva iz budzeta odu na ovako nesto? 0


Danas se otvario novi prozor za BiH\nNaslovnica NAJNOVIJE Politika Danas se otvario novi prozor za BiH\nSarajevo ̶ Bosna i Hercegovina nakon oktobarskih izbora ima priliku da napreduje, postane dinamičnija, prosperitetnija, stabilnija zemlja, poručio je ministar vanjskih poslova Ujedinjenog Kraljevstva Philip Hammond nakon sastanka sa liderima političkih stranaka.\n“Danas ćemo iz Sarajeva otići uz optimizam i sigurnost da je pred nama dobra budućnost. Nadamo se da politički lideri ove zemlje neće propustiti ovu priliku, već da će iskoristiti mogućnost koja im se nudi, da se ide naprijed ka članstvu u EU”, poručio je Hammond.\n“Sada su tu inicijativu usvojile i naše kolege u EU. To je sada inicijativa EU. Naša današnja posjeta je zamišljena kao ohrabrenje političarima, političkim vođama iz cijelog spektra i sa svih nivoa vlasti u BiH da se sastanu, da zajedno podrže ovu inicijativu. Mi smo od njih tražili da iskoriste ovi priliku, da ne propuste možda najbolju ponudu koju će EU ikada dati BiH”, kazao je Hammond.\n“Predsjedništvo BiH je izradilo jedan pismeni sporazum koji odgovara na inicijativu EU. Potpis svih političkih lidera i podrška Parlamenta BiH tom dokumentu dovodi do toga da će EU početi primjenjivati Sporazum o stabilizaciji i pridruživanju”, kazao je Hammond.\n“Mi smatramo da je ono što smo čuli široki konsenzus u pogledu podrške principima sadržanim u tekstu koji je Predsjedništvo BiH pripremilo. Od Predsjedništva BiH se sada traži da odmah izmijeni taj nacrt tako da se svi stranački lideri mogu sa njim usaglasiti i da ga potpišu”, kazao je Hammond.\n“Obećavamo ako vi odgovorite ovom izazovu, mi u EU ćemo sa vama raditi. Mi ćemo vam pomoći, mi ćemo vas podržavati da vam taj put ka članstvu bude plodonosan”, poručio je Hammond.\nPojasnio je da su “oni malo sa brigom gledali kako je došlo do zastojala na evroatlantskom putu BiH”.\n“Mi želimo novi start, novi početak za BiH na putu ka EU. Mi smo danas više puta rekli da se ljudi u BiH ne razlikuju od ljudi u Njemačkoj ili Velikoj Britaniji. Oni od političkih aktera očekuju da se učini nešto za privredni razvoj, protiv nezaposlenosti”, pojasnio je Steinmeier.\n“Mislim da se danas otvara novi prozor za BiH, ali ne znamo koliko će dugo biti otvoren. Budite sigurni da neće biti vječno otvoren. Ovo je vrijeme u kojem se nalazimo, vrijeme šansi koje bi trebale da se prihvate. Mi se svakako nadamo da će BiH krenuti na svom putu ka EU”, kazao je Steinmeier.\n“Stavljamo svoje kapacitete i kapacitete EU da vas podržimo na ovom putu”, poručili su ministri vanjskih poslova Velike Britanije i Njemačke.\n“Ovo je tek prvi korak na dugom i teškom putu, ali ovaj prvi korak je vrlo značajan jer stvara poticaj za promjenu i šalje snažan signal EU da BiH želi da bude dio ovog kretanja zemalja Zapadnog Balkana ka EU”, poručili su ministri nakon sastanka sa 14 lidera političkih stranaka u BiH.


BUAZA SMENJEN: Mesi i drugari čekaju novog selektora - Mondijal, Fudbal\nHotSport»Fudbal»Mondijal»BUAZA SMENJEN: Mesi i drugari čekaju novog selektora\nBUAZA SMENJEN: Mesi i drugari čekaju novog selektora\n| 2017-04-11T11:31:44+00:00\t11. apr 2017. 11:30|0 komentara|Beta\nFudbalski savez Argentine otpustio je danas selektora Edgarda Bauzu zbog loših rezultata reprezentacije u kvalifikacijama za Svetsko prvenstvo 2018.\nBauza je na klupu Argentine seo pre osam meseci i vodio je tim na samo osam mečeva i upisao tri pobede, tri poraza i dva remija.\n– Bauza je obavešten da više nije selektor reprezentacije – rekao je predsednik Fudbalskog saveza Argentine Klaudio Tapija.\nArgentina je trenutno peta u južnoameričkim kvalifikacijama za Svetsko prvenstvo 2018. sa 22 boda. Do kraja kvalifikacija ostala su još četiri kola, prve četiri selekcije će se direktno plasirati u Rusiju, dok će peta u baraž.\nNovi selektor nije imenovan, a lokalni mediji navode da je jedan od kandidata za tu funkciju trener Sevilje Horhe Sampaoli.\nTAGOVI: Fudbalska reprezentacija Argentine, Lionel Mesti, Mondijal u Rusiji 2018


Del Ponte: Zadatak EU da i dalje vrši pritisak na Srbiju - Klix.ba\nDel Ponte: Zadatak EU da i dalje vrši pritisak na Srbiju\n10.3.2007. u 16:04\nGlavna tužiteljica Haškog tribunala Carla del Ponte ocijenila je kako je zadatak Evropske unije (EU) da i dalje vrši pritisak na Srbiju i omogući da vlasti u Beogradu neodložno provedu poziv Međunarodnog suda pravde da bivši vođa RS-a i drugi osumnjičeni za ratne zločine budu izručeni Tribunalu.\nDel Ponte je u subotu u onlajn izdanju njemačkog časopisa "Fokus" također zahtijevala da pregovori Srbije s EU o zaključenju Sporazuma o stabilizaciji i pridruživanju ne smiju biti obnovljeni sve dok bivši predsjednik RS-a Radovan Karadžić i komandant Vojske RSa Ratko Mladić ne budu izručeni Tribunalu i da je u tom smislu poslala pismo predsjedavajućoj EU, njemačkoj kancelarki Angeli Merkel.\nOna je ustvrdila da se, prema njenim informacijama, Karadžić nalazi u Srbiji.\nPošto je kazala da je čula da pregovori EU s Beogradom treba da budu obnovljeni, ona je ocijenila kako bi joj odluka Međunarodnog suda pravde mogla pomoći da to spriječi.\nMeđunarodni sud pravde je 26. februara presudio kako genocida u BiH nije bilo osim na teritoriji Srebrenice, da Srbija u tome nije učestvovala, ali je kriva što nije pokušala da spriječi najteži zločin protiv čovječnosti i do sada nije uhapsila optužene za to zlodjelo.\nDel Ponte je, također, rekla kako je presuda Međunarodnog suda pravde o Srebrenici nije iznenadila i da je Haški tribunal već utvrdio da se tamo radilo o genocidu, što je sada sud Ujedinjenih naroda potvrdio i što je, prema njoj, pozitivno.\nOcijenila je kako je, gledano sa stanovišta žrtava i pomirenja, ta odluka "težak udarac", te da je teško ''svariti'' da su samo Mladić i Karadžić ''izveli'' taj genocid.\n''S druge strane, ovdje se radi o odgovornosti države, a ne osobe. Veoma vjerovatno da sud nije imao dovoljno dokaza da to dokaže'', rekla je Del Ponte.\nNaglašavajući da reakcije u Sarajevu pobuđuju zabrinutost, Del Ponte je rekla da je presuda korak unazad, iako su u glavnom gradu BiH i prije bili svjesni da o pravom pomirenju ne može biti govora.\n''Međunarodna zajednica mora tu biti veoma oprezna. Tu je, također, i Kosovo koje isto pobuđuje zabrinutost. Mi smo, nažalost, daleko od pomirenja'', rekla je Del Ponte.\nTakođer, mišljenja je da je presuda Slobodanu Miloševiću u Tribunalu u Haagu mogla biti od pomoći da se utvrditi da je genocid u Srebrenici ranije planiran i ko je to učinio.\n''Da smo mi mogli donijeti presudu, to bi moglo, naravno, pomoći'', rekla je Del Ponte, uoči godišnjice Miloševićeve smrti u ćeliji zatvora Ujedinjenih naroda u Sheveningenu.\nUpozorila je da Tribunal do 2010. mora da zatvori vrata, ali da je "bez Karadžića i Mladića to nezamislivo", jer bi tada Međunarodni krivični sud za bivšu Jugoslaviju "zakazao".\nGlavna tužiteljica je istakla da mora da bude spriječen neuspjeh Tribunala, "ne samo zbog međunarodne pravde već i žrtava."\n"Sada je, međutim, nastupila važna faza - mi moramo imati Karadžića i Mladića, inače, moj bilans neće više izgledati tako pozitivno'', zaključila je Del Ponte.\nTadić: Za Beograd neprihvatljiv Ahtisarijev prijedlog\n10.03.2007. u 16:14\nBin Laden navršio 50 godina\n10.03.2007. u 14:30


Održan informativni brifing i okrugli sto sa Asocijacijom VDP akreditovanih u BiH\nU organizaciji Zajedničkog štaba OS BiH, načelnik Zajedničkog štaba OS BiH general pukovnik Anto Jeleč, zamjenik načelnika ZŠ za resurse general major Senad Mašović, sa saradnicima, u Domu Oružanih snaga BiH u Sarajevu, 12.11.2015. godine, održali su informativni brifing i okrugli stol za vojno-diplomatske predstavnike akreditovane u BiH.\nOdržavanje informativnog brifinga i okruglog stola za vojno-diplomatske predstavnike akreditovane u BiH imalo je za cilj informisanje vojno-diplomatskih predstavnika akreditovanih u BiH o najznačajnijim aktivnostima OS BiH tokom 2015. godine i planiranih aktivnosti u narednom periodu.\nNa početku informativnog brifinga i okruglog stola predstavnicima vojno-diplomatskog kora u BiH obratio se načelnik Zajedničkog štaba OS BiH general pukovnik Anto Jeleč i tom prilikom zaželio im dobrodošlicu i izrazio zahvalnost za veoma uspješnu saradnju tokom 2015. godine, uz želju da se istim tempom saradnja nastavi i u 2016. godini.\nU svom obraćanju general Jeleč je istakao : “Ovo je prilika za rezimiranje dosadašnjih rezultata i uspjeha, kao i da se osvrnemo na izazove i pitanja na koja tek treba pronaći prave odgovore. Vjerujem da su planovi saradnje Ministarstva odbrane i Oružanih snaga sa Asocijacijom vojno-diplomatskih izaslanika kvalitetni i sadržajni i omogućavaju redovno informisanje vojno-diplomatskih izaslanika o našim aktivnostima. Značajnu pažnju posvjećujemo razvoju bilateralne odbrambene saradnje, uključujući i programe saradnje koje zajedno sa Ministarstvom odbrane imamo sa državama koje ovdje predstavljate. To je važan instrument za doprinos razvoju klime povjerenja i sigurnosti, ali i vrlo efikasan pokretač procesa transformacije, izgradnje kapaciteta i sposobnosti OS BiH. Ovom prilikom želim poduprijeti tekuće inicijative da bilateralni programi saradnje budu dobro koordinirani, kako bi se kroz sinergijski efekt udružili i usmjerili programi podrške i pomoći Oružanim snagama BiH“.\nTakođer, tokom održavanja informativnog brifinga i okruglog stola prisutnima se obratio doajen Asocijacije vojno-diplomatskih predstavnika akreditiranih u BiH, brigadir Michel Pesendorf, koji se zahvalio na dosadašnjoj uspješnoj saradnji i podsjetio na važne događaje u BiH tokom 2015. godine, u kojima su OS BiH dale svoj puni doprinos.\nU nastavku aktivnosti načelnik Odjeljenja za Međunarodnu saradnju u ZŠ OS BiH, brigadir Emir Kliko prezentirao je informativni brifig o najznačajnijim aktivnostima OS BiH tokom 2015. godine.


Pomoc domovini BiH – Dzemat Braunau\nPomoc domovini BiH\nSakupljanje pomoci ugrozenom narodu najdraze nam domovine Bosne i Hercegovine\nZa vikend, tacnije u sobotu i nedelju (17.05 i 18.05.2014. god.) u nasem dzematu Braunau je organizovana akcija sakupljanja pomoci nasim sunarodnjacima u domovini Bosni i Hercegovini.\nZahvaljujuci odzivu vise od 300 famelija sa Bezirka Braunau i sirije, ukljucujuci i humane ljude i nase komsije ovdje iz Republike Austrije sakupljeno je oko 15 tona kako prehrambenih artikala, isto tako i odjece i obuce i ostalih potrebstina, trenutno najpotrebniji narodu u poplavama ukljucujuci: 25 paleta, 800 paketa i pored toga velika kolicina cilima i deka potrebnim onima koji se nalaze jos uvijek u ugrozenim i hladnim krajevima domovine.\nPored toga sakupljena je i zavidna svota novca koja ce direktno biti urucena najugrozenijim porodicama sirom Bosne I Hercegovine.\nZahvaljujemo prije svega humanim ljudima koji su u ovoj akciji uvidjeli sansu da steknu prije svega Allahovo zadovoljstvo, uvecavajuci svoja dobra djela, a ujedno pokazujuci humanost na djelu.\nPosebna zahvala ide aktivistima, koji su neumorno radili ova dva dana u prostorijama dzemata primajuci, sortirajuci i pakujuci robu.\nU ime dzemata Braunau iskreno od srca zahvaljujemo svim ljudima i aktivistima, moleci Allaha da ovo bude od pomoci nasem narodu a ujedno da nam On to upise u nasa dobra djela i da nas sacuva od raznih ljudskih i sejtanskih zala i musibeta.\nPrevious POPLAVE, KAO OPOMENA, ISKUŠENJE ILI KAZNA


Brendiranje firme, prvi korak do poslovnog uspeha | Akter.co.rs\nby Admin · Published 13. новембра 2019. · Updated 13. новембра 2019.\nU poslovnom svetu postoji veliki broj različitih firmi – preduzeća, agencija, organizacija i drugih subjekata, koje se često nadmeću za svoj deo tržišnog „kolača“. Kako je taj put ujedno putanja ka uspehu, profitu i dugoročno posmatrano isplativom poslovanju, savremena preduzeća pronalaze različite načine da budu jedinstveni i neponovljivi.\nSaradnja sa svim zainteresovanim stranama, odnosno stejkholderima od presudne je važnosti za ostvarivanje poslovnog uspeha bilo koje firme. Kako je današnja „tržišna utakmica“ prilično brza, nemilosrdna i prepuna „igrača“, potrebno je pronaći svoj put do uspeha, bez osvrta na konkurenciju. Jedan od načina jeste razvoj brendova, kroz sveukupni spektar aktivnosti usmerenih ka svim segmentima javnosti.\nZašto je važno brendiranje firme?\nKreiranje marki, ili popularno brenda, danas je ključni faktor uspeha firmi u bilo kojoj sferi biznisa. Kao moćan instrument marketinga, brend predstavlja sveukupnost ponude preduzeća, uz isticanje razlika u odnosu na druge, tačnije oštro diferenciranje. Kopiranje je danas stvar koja je u biznisu prevaziđena i vrlo brzo se obelodani, pa je važno biti jedinstven. Iz jedinstvenosti proizilaze i jedinstveni proizvodi ili usluge, a samim tim i njihovi kupci i potrošači, koji vremenom postaju lojalni, razvijaju poverenje i povezanost sa brendom, jer je on mnogo više od fizičkog proizvoda ili izvršene usluge.\nBrendiranje podrazumeva i posvećivanje pažnje poslovnim saradnicima uz propagandni materijal, odnosno na primer aktivno darivanje, kao što su: reklamni rokovnici, hemijske, reklamni kalendari i drugi promotivni materijali. Na svakom od njih nalazi se neka povezanost sa firmom koja je poklanja. Tako, vrši se podsećanje kupaca, dobavljača, investitora, bankara i drugih poslovnih partnera na samu firmu, njene aktivnosti i značaj, a i sve šire mase javnosti postaju upoznati sa postojanjem brendiranih preduzeća.\nKoji reklamni materijali su pogodni za brendiranje?\nKada govorimo o brendiranju gde glavnu ulogu ima propagandni materijal, važno je da se naglasi da on mora biti u vezi sa osnovnim korporativnim vrednostima firmi, idejama, misijom, vizijom i slično. Osnažnuje poverenje sa saradnicima i predstavlja prigodan poklon u svim situacijama, naravno ako se adekvatno izabere. Na primer, ako firma strogo posvećuje pažnju ekološkoj noti i zaštiti prirode, poželjno je da brendira reklamne hemijske, kalendare ili rokovnike koji su biorazgradivi. A kad smo već kod toga koji reklamni materijali su pogodni za brendiranje, a da omoguće dugoročno posmatrano uspeh preduzeća, odgovor je oni imaju imaju određen stepen korisnosti. Najčešće, u promo materijal firme spadaju brendirani znaci pažnje kao što su: šolje za kafu ili olovke, majice, reklamni kalendari, USB memorija, fascikle, reklamne hemijske olovke, držači za torbe, futrole za naočare, osveživači za automobile i slično. Oni se obično poklanjaju kupcima, ali i drugim partnerima. Ponekad, preduzeća svojim zaposlenima, kao i dobavljačima i predstavnicima institucija daruju notese, futrole za mobilne telefone, torbe za laptop računare, kišobrane, ogledala, satove, novčanike i druge nešto vrednije sitnice, ali u domenu zakonskog poklona. Razvijenost informacionih tehnologija omogućila je da se kreiraju novi propagandni materijali, kao što su powerbank punjači, bluetooth zvučnici, slušalice, držači mobilnih telefona i mnogo toga drugog. Cilj je biti jedinstven i pokloniti svakom pojedincu nešto što će biti korisno, a opet da bude pun pogodak u smislu da se same osobe ne bi setile da kupuju te sitnice, pa je njihova funkcionalnost u tom slučaju još veća.\nBrendirati reklamni materijal znači štapmati na pomenutim poklonima logotip firme, naziv, kontakt podatke, ključnu misao ili reklamnu poruku, kao i bilo kakvu ilustraciju ili oznaku koja će razviti svest kod saradnika, i omogućiti da taj predmet bude koristan i viđen. Takođe veleprodaja rokovnika, šolja, majci i slično mogu da budu prilično pristupačni za firmu uz minimalni trošak, s obzirom da je reklamna štampa danas prilično jeftina.\nNekada firme idu korak dalje pa teže i u ovom segmentu da budu jedinstveni i njihovi promotivni materijali budu knjige, neseseri, naočari i tome slično.\nKako se brendiranjem može ostvariti uspeh?\nBrendirani reklamni materijali mogu imati uticaja na povećanje uspeha preduzeća, dugoročno posmatrano. Tačnije, svako voli da dobije poklon, jer je to znak pažnje, saradnje i poverenja, posebno u poslovnom svetu, u dozvoljenim granicama zakonskih propisa. Brendirane sitnice vrše podsećanje korisnika na samu firmu, njene aktivnosti i funkcionisanje. Darivanje omogućava razvoj lojalnosti kod potrošača i drugih partnera, kao i jačanje poslovnih veza i poverenja. Pored razvoja bolje saradnje i poverenja, velika korisnost je to što se nošenjem majice ili torbe na primer, kao i ostavljanjem šolje na stolu mogu i druge osobe upoznati sa firmom koja vrši brendiranje, što povećava svest kod javnosti o postojanju preduzeća. Nekada i sama poruka na šolji može pokrenuti diskusiju među ljudima o tome ko je njen stvaralac, čime se preduzeće bavi, kako dobiti šolju i slično. Dalje se može dogoditi da se zainteresovana javnost raspituje u okolini, objektima, poslovnom prostoru i društvenim mrežama, što je već viši nivo razvoja svesti o postojanju tog poslovnog subjekta na tržištu. A tek ako posmatramo da neko ko kupi proizvod firme i dobije poklon, vrlo verovatno će se ponovo vratiti i stvoriti prihod preduzeću redovnim kupovinama, što je direktan uticaj na rast profita. Podrazumeva se da je trošak štampe ovih znakova pažnje niži nego dobit od korisnosti zadovoljnog saradnika.\nVažna je činjenica da je vrlo značajno negovati dobre poslovne odnose sa postojećim saradnicima, posebno kupcima, nego privlačiti iznova i iznova nove, dok se stari osipaju i ne vraćaju. Dugoročno, svi kupci koji preferiraju reklamni materijal da dobiju na poklon izvršiće kupovine, što je uticaj na rast profita preduzeća, a to je ujedno i veći stepen uspeha. Takođe, svaka razvijena dugoročnija i stabilnija saradnja sa zaposlenima, dobavljačima, investitorima, institucijama i organizacijama, imaće efekat na stvaranje trajnog poverenja, ostvarivanja popusta prilikom nabavke i mnogo drugih pogodnosti koje će umanjiti troškove poslovanja, i na taj način uz rastuće prihode omogućiti veću zaradu.\nPromotivni materijali su deo kreativne sfere svake firme, koja je vrlo značajna za razvoj dobrih odnosa, komunikacije i saradnje sa svim stejkholderima. Omogućavaju brendiranje, odnosno digitalnu štampu jedinstvenih tekstova, i oznaka na svim prigodnim predmetima, koji će imati efekta na rast obima prodaje, prihoda i profita ukoliko se adekvatno daruju stranama od značaja za samu firmu. A dobri poslovni rezultati su primarni pokazatelji uspeha.\nNext story Zašto je neophodno dubinsko pranje nameštaja i tepiha?\nPrevious story Vodič za organizaciju jesenjeg putovanja u Budimpeštu


Državni interes i dalje iznad pojedinca | Autonomija\nDržavni interes i dalje iznad pojedinca\n"Kada nema dovoljno konzistentnosti i principijelnosti u ponašanju države, onda se u njoj rađa nasilje"\nOmbudsman Saša Janković ocenio je da tek posle deset godina evrointegracija počinje da se stvara svest da javni interes ne može biti iznad interesa pojedinca.\nJanković je rekao da je društvo napredovalo u poštovanju ljudskih prava i da su formirane institucije za zaštitu ljudskih prava, ali da država i dalje teži da bude važnija od pojedinca.\nOn sam, od kada je imenovan na funkciju ombudmana, prvi put ustanovljenu u Srbiji krajem 2007. godine, borio se, kaže, da država prestane da bude važnija od „čoveka sa imenom i prezimenom“.\nOpstrukcija vlasti, bila je, ukazuje, očekivana prepreka na tom putu, a sa njima su se „bez izuzetka, susreli predstavnici svih nezavisnih institucija zaduženih za kontorolu vlasti“ – od Poverenika za informacije od javnog značaja i zaštitu podataka o ličnosti, preko Zaštitnika građana, do Poverenika za ravnopravnost.\n„Opstrukcija je, na primer, ako nakon izbora za zaštitnika građana ceo politicki establišment shvati da je stvar sa poštovanjem ljudskih prava završena, a ombudsman tek treba da krene u kontrolu rada desetina hiljada organa javne vlasti za šta mu je neophodna stručna sluzba“, kaže Janković i nastavlja:\n„Umesto toga, on godinama nema prostor za rad, a kada najzad krene u kontrolu, svi se išćuđavaju, donose se i menjaju zakoni, a sve u cilju sužavanja domena kontrole“, kaže Janković dodajući da je sličan scenario zabeležen i kod ostalih srodnih insitucija.\nNaglasivši da pravi kapacitet nezavisnih institucija zaduženih za zaštitu prava građana i kontrolu vlasti i dalje nije dostignut, te da su ljudi u Srbiji, kada je Srbija krenula putem integracija, očekivali, delom i nerealno, znatno više.\n„Očekivali su da će, kad pređemo iz ranijeg sistema u novi, biti ‘med i mleko’ i da će se sa neznatno manje ili neznatno više rada mnogo bolje živeti. U međuvremenu su se desile mnoge promene u svetu, pa ekonomska i socijalna prava nisu ni približno na nivou koji su ljudi očekivali, a političari neodgovorno obećavali da će biti“, kaže Janković.\nGovoreći o najvećim problemima sa kojima građani dolaze kod ombudsmana, Janković ističe da su to pre svega ugrožena ekonomska i socijalna prava.\nIma građana koji pet godina nisu primili platu ili kojima zadnjih deset godina nisu uplaćeni doprinosi, kaže Janković ocenjujući da su to „stravične životne situacije“ .\nUz ocenu da se situacija ipak promenila na bolje, on ukazuje da je za „sveukupni ekonomski prosperitet neophodno da se i dalje insistira na poštovanju zakona, kao i da se iz javne vlasti odstrane oni koji tu ne pripadaju, ni po stručnosti ni po integritetu“.\n„Nema tih para koje mogu da ostanu u našim džepovima ako su toliko šuplji koliko jesu“, podvukao je Janković.\nOn dodaje i da bi voleo da je deset godina od početka integracija sprsko društvo tolernatnije i otvorenije, umesto što, kao i mnoga druga društva na svetu, postaje sve nasilnije.\nDugo negovano nasilje\nUlični rat viđen na Paradi ponosa prošle godine, smatra Janković, rezultet je „dugo ‘negovanog’ i dugo tolerisanog nasilja“.\n„Kada nema dovoljno konzistentnosti i principijelnosti u ponašanju države, onda se u njoj rađa nasilje. Neki ljudi jednostvano ne znaju gde su granice i ne shavatju da to, što im se nešto ne sviđa ne znači da mogu svoje protivljenje da izraze nasiljem“, kaže ombudsman.\nOn dodaje da je, kada država teži da vlada silom, a građani odmetnuti od zakona posežu za nasiljem, građanin koji poštuje zakon „u sendiviču“.\n„Ne znam ko će pobediti u tom ratu. Nadam se da će to biti snage reda i mira u odnosu na one koji su se odmetnuli od zakona. Ja lično ne vidim drugi put nego da nastavimo svi da insititramo na tome da su sloboda čoveka i njegova prava ipak najviša vrednost koja ne može biti potisnuta nikakvim državnim razlogom“, zaključuje Janković.


Višković: Vlada će maksimalno zaštititi radnike Arselor Mitala – Biznis.ba\nNaslovnaBiHVišković: Vlada će maksimalno zaštititi radnike Arselor Mitala\nobjavljeno 24. jun 2019. u 13:42 24. jun 2019.\n– Mi ćemo se tako i odrediti. Ono što Vlada bude preuzela, bilo kakvu obavezu, to će i uraditi. Vlada će maksmimalno zaštititi radnike, što je u njenom domenu, ali ne možemo uticati na poslovne odluke nekih kompanija – napomenuo je Višković.\n– Na moj zahtjev je organizovan sastanak u Prijedoru kojem je prisustvovao i resorni ministar i vlasnici Mitala. Pregovori su u toku, sastanci se nastavljaju i Vlada radi svoj dio – kaže Višković.\nRadnici kompanije Arselor Mital”Prijedor održali su danas jednočasovni štrajk upozorenja sa kojeg su uputili zahtjeve menadžmentu da poveća plate zaposlenima i da spriječi otpuštanje 300 radnika najavljeno iz centrale kompanije.


Ugovor za izgradnju novog ledolomca u februaru 2019 • Poportal\nUgovor za izgradnju novog ledolomca trebalo bi da bude potpisan u februaru naredne godine, a do tada će srpske reke kao i prethodnih godina braniti „mešovita ekipa“ razbijača leda iz Srbije, Mađarske i Rumunije, rečeno je Tanjugu u Ministarstvu poljoprivrede, šumarstva i vodoprivrede.\nU budžetu Srbije za 2018. godinu obezbeđeno je 300 miliona dinara za izradu projektno tehničke – dokumentacije i izgradnju ledolomca.\n„Kako na tržištu nema gotovog ledolomca koji bi se kupio, počela je izrada dokumentacije odnosno izrada klasifikacione i radioničke dokumentacije na osnovu koje će se graditi ledolomac„, navode u ministarstvu.\nIzrada dokumentacije je, kažu, u poodmakloj fazi, „praktično završnoj, kojom su utvrđene tehničke karakteristike ledolomca koje su prihvaćene i overene od strane nadležnog organa, Uprave za utvrđivanje sposobnosti brodova za plovidbu“.\nZa odbranu od leda na Dunavu (tzv. sektor od zajedničkog interesa – od državne granice do Vukovara, odnosno, Plavne) predviđeno je angažovanje mađarskih ledolomaca na razbijanju leda u skladu sa dogovorom Mađarske, Hrvatske i Srbije (međudržavni Sporazumom o bilateralnoj saradnji u oblasti vodoprivrede sa Mađarskom iz 1956. godine i bilateralnim sporazumom Mađarske i Hrvatske).\nPotez duž akumulacija HE „Đerdap“ je u nadležnosti rumunske i srpske strane koje upravljaju ovom „deonicom“, a iz ministarstva poručuju da je ledolomac „Greben“ spreman za plovidbu.


Tasovac: Bezrezervna podrška slobodi medija - 02.05.2015, Sputnik Srbija\nMinistarstvo kulture i informisanja bezrezervno podržava slobodu medija i snažno se protivi svim oblicima pretnji, pritisaka i ugrožavanja bezbednosti novinara... 02.05.2015, Sputnik Srbija\nvesti, kultura, srbija, ivan tasovac, dan slobode medija\n12:04 02.05.2015 (Osveženo: 16:19 05.10.2015)\nMinistar kulture i informisanja Ivan Tasovac čestitao je medijima 3. maj, Svetski dan slobode medija, i istiakao da je „odlika svakog, pa i najrazvijenijeg demokratskog društva, da se uvek, iznova i bez prestanka bori za slobodu medija, ali i za visoke standarde profesionalnog, odgovornog i nepristrasnog novinarstva".\n„Suština borbe za slobodu medija nije samo strukovna ili zakonska, jer slobodni i kvalitetni mediji pospešuju društveni dijalog, prihvatanje različitosti i uvažavanje tuđeg mišljenja. Zato je borba za slobodne i kvalitetne medije istovremeno i borba za otvorenije, tolerantnije i uspešnije društvo", izjavio je Tasovac.\nKako se ističe u saopštenju, Ministarstvo kulture i informisanja i Vlada Srbije čvrstvo podržavaju principe i standarde slobode medija i izražavanja, koje su Generalna skupština Ujedinjenih nacija, Evropska unija, Savet Evrope i OEBS strateškim dokumentima i konvencijama uvrstili među svoje priroritete.\nSrbija ovogodišnji Svetski dan slobode medija dočekuje sa novim medijskim zakonodavnim okvirom, podseća se u saopštenju Ministarstva, čija se primena može uspešno sprovesti isključivo u sinergiji sa proaktivnim stavom vlasnika medija, urednika i novinara.\nMinistarstvo kulture i informisanja ističe da je u novim okolnostima odgovornost struke za poštovanje javnog interesa u medijima znatno uvećana, s obzirom na to da se država uskoro povlači iz vlasničke strukture svih medija čiji je osnivač.\nUporedo sa obavezama koje u tom procesu ima država, uspešno sprovođenje medijskih zakona nemoguće je bez doprinosa medija i novinara, od kojih se očekuje da se striktno pridržavaju profesionalnih i etičkih kodeksa i razvijaju samoregulatorne mehanizme.\nMinistarstvo kulture i informisanja insistira i da se istraže svi nerasvetljeni slučajevi pretnji, napada i ubistva novinara u Srbiji i njihovi počinioci privedu pravdi.\nIstovremeno, Ministarstvo kulture i informisanja se pridružuje izrazima saučešća međunarodnih institucija, organizacija, medijskih udruženja i ascocijacija, zbog gubitka života velikog broja novinara širom sveta u proteklih godinu dana.\nUkoliko država, vlasnici medija, urednici i novinari, svesni prvorazrednog značaja slobode medija, budu dosledno i odgovorno istrajali na svojim pravima i obavezama, Ministarstvo kulture i informisanja je uvereno da će u Srbiji naredni Svetski dan slobode medija biti dočekan sa znatno boljom atmosferom i rezultatima.


Uskoro i Mercedes-Maybach GLS\n9 Okt 2019 - 13:35 Top secret Link\nLuksuzni SUV model sa oznakom Mercedes-Maybacha bi premijeru trebalo da ima još tokom ove godine, verovatno u novembru na sajmu u Los Anđelesu.\nNajnovije špijunske slike takođe potvrđuju da će kao baza poslužiti nova generacija Mercedesa GLS, a i proizvodnja Mercedes-Maybacha GLS će se odvijati u Tuscaloosa fabrici u Alabami (gde se pravi i novi GLS).\nMercedes-Maybach GLS će se od običnog GLS-a razlikovati po upadljivijem prednjem grilu (na definitivnom serijskom primerku će biti u hromiranom izdanju), većim točkovima kao i po komfornom ensterijeru sa najkvalitetnijim materijalima i bogatijom opremom.\nTakođe, Mercedes-Maybach GLS će u zadnjem delu imati i opciona individualna sedišta za maksimalni komfor putnika.\nMercedes-Maybach-GLS će pre svega biti namenjen kupcima u Kini i na Bliskom istoku, a po svemu sudeći pod haubom bi mogao da se nađe 4,0 litarski twin-turbo V8 motor sa 460 do 480KS (uz pogon na sva četiri točka i 9-stepeni automatski menjač) mada je navodno moguće da dobije i 6,0 litarski V12 agregat.\nmercedes maybach autoblog maybacha verovatno takoe novembru mogao biti uskoro 480ks sajmu\nroiue.com roinf.com weighborhood.com realestate-mediteran.com strasy.com comeseestay.com realestate-worldwide.com theexitfestival.com extremac.com 8creatives.com belgradevents.com preporucujemo.com spainserbia.com creativehalo.co aktuelno.info cevabdzinice.com rmysitesup.com cetiritocka.com rebsr.com rebrs.com


DAČIĆ OTKRIO: Dinkić lagao Vučića, država umalo nije BANKROTIRALA 2012. godine - mediji.net\nSrbija je bila na rubu propasti, dani su nas delili od bankrota i totalnog ekonomskog kraha, koje je od tadašnjeg državnog vrha krio Mlađan Dinkić, ministar koji je bio zadužen za finansije. Dramatične dane s kojima se suočila vlada u 2013. otkrio je tadašnji premijer Ivica Dačić.\nPrema njegovim rečima, Dinkić je filovao podatke, predstavljao je situaciju u državnoj kasi drugačiju nego što je bilo realno stanje.\n- Dinkić je bio zadužen za finansije. Sve je bilo pod njegovom kontrolom. Govorio je da se sve odvija...\nmlađan dinkićPročitajte još na ovu temu\nČlanovi tog opštinskog odbora zahtevaju da se do kraja ispita ko je prisluškivao Vučića i njegovu porodicu i zbog čega tadašnji ministar policije Nebojša Stefanović nije reagovao i zaštitio predsednika Srbije i njegovu porodicu


Troje Iranaca poginulo u izraelskom napadu - 09.04.2018, Sputnik Srbija\nTri Iranca su poginula u raketnom napadu Izraela na vazdušnu bazu u sirijskoj provinciji Homs, saopštila je lokalna agencija FARS. 09.04.2018, Sputnik Srbija\nizrael, sirija, iran, vesti\n15:59 09.04.2018 (Osveženo: 16:11 09.04.2018)\nCC BY-SA 2.0 / U.S. Embassy Tel Aviv / DSC_0461Avion F-15 izraelske vojske\n9 April 2018, 09:07\nRanije su mediji javili da su poginule dve osobe.\nAgencija navodi da je dvoje poginulih iz grada Tebriz, a treći iz grada Ahvaz.\nU noći između nedelje i ponedeljka izraelske snage raketirale su aerodrom T-4, koji se nalazi u sirijskoj provinciji Homs. Sirijski mediji su naveli da u napadu ima poginulih i ranjenih. Ministarstvo odbrane Rusije saopštilo je da su napad izvela dva vojna aviona F-15 izraelskog vazduhoplovstva — do cilja su doletele tri rakete, a preostalih pet je oboreno. Izrael za sada nije komentarisao izveštaj ruskog Ministarstva.


Ministarstvo prosvete zapošljava 200 savetnika - Zelena učionica\nMinistarstvo prosvete je objavilo konkurs za izbor 200 savetnika-spoljnih saradnika koji će od 1. februara 2017. do 1. februara 2019. godine sa prosvetnim savetnicima posećivati vaspitno obrazovne ustanove.\nKako se navodi u tekstu konkursa, za svoj rad savetnik-spoljni saradnik primaće naknadu na godišnjem nivou od 40.000 dinara, u dve rate.\nU toku kalendarske godine savetnik-spoljni saradnik će biti angažovan na ukupno četiri aktivnosti, po nalozima ministra.\nKonkurs je objavljen 16. novembra, a rok za dostavljanje prijava i dokumentacije je 15 dana od datuma objave na internet stranici Ministarstva prosvete, nauke i tehnološkog razvoja.\nPo konkursu, savetnici-spoljni saradnici se angažuju za saradnju s prosvetnim savetnikom u stručno-pedagoškom nadzoru i spoljašnjem vrednovanju rada ustanova, pružanje stručne pomoći nastavniku, vaspitaču, stručnom saradniku, stručnim većima, aktivima i timovima.\nOni mogu biti angažovani i za demonstriranje postupaka i metoda, održavanje oglednog časa ili aktivnosti, pružanje povratne informacije o aktivnostima i preduzetim merama nastavnika, vaspitača i stručnog saradnika i davanje stručnih preporuka za unapređivanje rada.\nKako se navodi u tekstu konkursa, vrsta poslova za koje će biti angažovan savetnik-spoljni saradnik, zavisiće od potreba školske uprave u kojoj je on angažovan.\nNa Konkursu će biti izabrano najviše 200 savetnika, najviše za teritoriju školskih uprava Beograd (30), Novi Sad (25) i Sombor (25).\n3 komentara na "Ministarstvo prosvete zapošljava 200 savetnika\nnovembar 24, 2016 u 3:42 pm\nA da recimo zaposle 200 defektologa, da inkluzija konacno zaživi onako kako treba. Ali očigledno uvek postoje važnije stvari od dece.\nnovembar 24, 2016 u 5:57 pm\nPomozite. Ja sam totalno neupućen. Kome takvi trebaju?\nnovembar 26, 2016 u 1:10 am\nProsvetni radnici su nagrabusili.